title: Rattikelkkailu olympialaisissa

text: Rattikelkkailu on ollut talviolympialaisten ohjelmassa ensimmäisistä talviolympialaisista, vuodesta 1924 lähtien. Se on ollut kilpailuohjelmassa kaikissa talviolympialaisissa lukuun ottamatta vuoden 1960 talviolympialaisia. Vuoden 1924 talviolympialaisissa kilpailtiin ainoastaan neljän miehen kelkoissa. Vuonna 1932 mukaan tuli myös kahden miehen kelkat. Naisten rattikelkkailu tuli olympiaohjelmaan vuonna 2002.


title: Rattikelkkailu olympialaisissa

text: *Talviolympialaisissa 1928 neljän miehen kelkat korvattiin viiden miehen kelkoilla


title: Peter London

text: Peter London (oik. Peter Lunden, s. 28. syyskuuta 1982 Ruotsi) on ruotsalainen basisti, tunnetuin ruotsalaisesta sleaze/glam metal -yhtyeestä Crashdïetista. Hänellä on myös hänen oma yhden miehen yhtye Alter Egon. Alter Egonissa London soittaa kaikki instrumentit itse ja hän laulaa ruotsiksi. Kappaleet ovat enimmäkseen hänestä itsestään ja seksuaalista vapaudesta. London meni naimisiin 25. kesäkuuta 2010 ruotsalaisen mallin ja entisen Miss Ruotsi -tittelin haltijan Isabel Lestapier Winqvistin kanssa. He erosivat maaliskuussa 2012.


title: Ruskoniskasirkku

text: Ruskoniskasirkku ("Arremon brunneinucha") on Keski- ja Etelä-Amerikassa tavattava sirkkuleihin kuuluva varpuslintu.


title: Ruskoniskasirkku

text: Kooltaan ruskoniskasirkku on noin 19 cm. Selästään ja siivistään ruskoniskasirkku on väriltään oliivinvihreä. Päälaki on kastanjanruskea. Silmänympärystät ja otsa on musta ja otsassa on kolme valkoista täplää. Kurkku on valkoinen ja alareunassa on kapea musta viiru. Vatsa on väriltään harmaa. Nuorten lintujen pää on tumman ruskea ja selkä oliivinruskea. Vatsassa on keltaista viirutusta.


title: Ruskoniskasirkku

text: Ruskoniskasirkun elinalue ulottuu Keski-Amerikassa Meksikon eteläosista Panaman ja Etelä-Amerikassa Venezuelasta Perun eteläosiin. Linnun elinympäristöä ovat kosteiden metsien aluskasvillisuus. Lajin elinympäristöt sijaitsevat yleensä 800–3 000 metrin korkeudella merenpinnasta.


title: Ruskoniskasirkku

text: Ruskoniskasirkut elävät yleensä pareittain eivätkä muodosta parvia. Laji syö pääasiassa hyönteisiä ja voi seurata sotilasmuurahaisten laumoja, jotka ajavat muut hyönteiset pois tieltään. Tällöin muurahaisia pakenevat hyönteiset ovat helppoja saaliita.


title: Ruskoniskasirkku

text: Ruskoniskasirkun pesimäkausi kestää maaliskuulta elokuulle. Kuppimainen pesä sijaitsee pensaikon suojissa. Naaras munii yhdestä kahteen vaaleansinistä munaa.


title: Blythe (nukke)

text:
Blythe on japanilainen nukke.
Blythejä on kolmea eri kokoa: 28-senttinen "Neo Blythe", 15-senttinen "Middie Blythe" ja pienin alle 10-senttinen "Petite Blythe". On myös olemassa Cool Blythe, joka on harvinaisuus ja jolla on silmämekanismi sekä pallonivelet. Neo Blythen ominaisuuksiin kuuluu kolme eri asua.


title: Artemisia herba-alba

text: Artemisia herba-alba on koiruohon sukuinen kasvi, jota tavataan kuivilla alueilla Välimeren seudulla ja Pohjois-Afrikan rannikolla. Se kasvaa 20-40 cm korkeaksi. Sillä on harmahtavat lehdet. Se kukkii syyskuun ja joulukuun välisenä aikana. Kasvi on aromaattinen, ja sitä on käytetty rohdoksena monenlaisiin vaivoihin.


title: Yleisurheilun alle 18-vuotiaiden maailmanmestaruuskilpailut 2009

text: Vuoden 2009 yleisurheilun alle 18-vuotiaiden maailmanmestaruuskilpailut käytiin 8.–12. heinäkuuta Etelä-Tirolissa, Italiassa.


title: Peter Manfredo Jr

text: Peter Manfredo Jr. (s. 26. marraskuuta 1980) on yhdysvaltalainen ammattilaisnyrkkeilijä. Hänen shortseissaan on yleensä italian lippu, mikä korostaa hänen italialaisia juuriaan. Tästä huolimatta hän edustaa nyrkkeilyssä Yhdysvaltoja. Hän oli mukana Contender - Haastaja tosi-tv-ohjelmassa.


title: Peter Manfredo Jr

text: Peterin isä on Peter Manfredo vanhempi, joka on entinen potkunyrkkeilyn maailmanmestari ja entinen nyrkkeilijä itsekin.


title: Peter Manfredo Jr

text: Peter voitti kaikki 21 ensimmäistä otteluaan. Hän voitti näistä otteluista kolme titteliäkin: EBA:n ylemmän välisarjan tittelin, IBU liiton ylemmän keskisarjan tittelin ja WBO NABO:n ylemmän välisarjan tittelin.


title: Peter Manfredo Jr

text: Haastajassa Peter päätyi idän joukkueeseen. Hän kohtasi kisan ensimmäisellä viikolla lännen joukkueen Alfonso Gomezin. Peter hävisi tämän ottelun tuomarien yksimielisellä päätöksellä. Kun Jeff Fraza lähti kisasta vesirokon takia, muut kilpailijat äänestivät Peterin takaisin. Peter kohtasi Miguel Espinon viisi eräisessä sodassa, jonka Peter voitti pistein 48-47.


title: Peter Manfredo Jr

text: Kisan toisella kierroksella Peter kohtasi Joey Gilbertin. Ottelu oli tasainen, mutta päättyi kokeneemman Peter Manfredon voittoon.


title: Peter Manfredo Jr

text: Semi-finaaleissa Peter kohtasi Alfonson 7-eräisessä uusintaottelussa. Peter vei ainoasta kukistajastaan täpärän voiton. Peter kohtasi Haastajan 7-eräisessä finaaliottelussa Sergio Moran. Ottelu päättyi Moran yksimieliseen voittoon. Peter ja Mora ottelivat Haastajan mestaruudesta 8-eräisessä uusintaottelussa,joka käytiin Los Angelesin Staples Centerissä. Mora voitti ottelun ei-yksimielisin pistein.


title: Peter Manfredo Jr

text: Peter voitti seuraavat kaksi otteluaan Scott Pembertonia ja Joe Spinaa vastaan. Tämän jälkeen hän kohtasi Joe Calzaghen WBO:n maailmanmestaruusottelussa. Peter hävisi ottelun 3. erän tyrmäyksellä.


title: Peter Manfredo Jr

text: Ensimmäisen maailmanmestaruusottelunsa jälkeen Manfredo kohtasi kehienkiertolaisen Ted Mullerin ja David Banksin, joka oli myöhemmin mukana Haastajan kolmannella kaudella. Manfredo kukisti molemmat.


title: Peter Manfredo Jr

text: Manfredon uran seuraava tappio tuli entistä IBF:n ja IBO:n maailmanmestaria Jeff Lacya vastaan. Tasainen ottelu päättyi Lacyn pistevoittoon.


title: Peter Manfredo Jr

text: Manfredo otti kolmen ottelun voittoputken kukistamalla Shane Benfieldin, Luis Lopezin ja Donny McCraryn. Viimeksi mainittu oli mukana Haastajan kolmannella kaudella. Voitot veivät Manfredon IBO:n maailmanmestaruusotteluun. Vastustajana oli Haastajan kolmannen kauden voittaja, australialainen Sakio Bika. Manfredo lähti tappelemaan tappelijaa vastaan ja taipui kolmannessa erässä tyrmäystappioon.


title: Peter Manfredo Jr

text: 29.1.2010 Manfredo Manfredo otteli Matt Vandaa vastaan NABF:n keskisarjan mestaruudesta. Hän voitti tämän ottelun yksimielisesti.


title: Peter Manfredo Jr

text: Manfredo kohtasi Angel Hernandezin 22.5.2010. Ottelussa on panoksena IBO:n keskisarjan mestaruus. Manfredo vei ottelun kymmennennen erän tyrmäyksellä.


title: Peter Manfredo Jr

text: 12.11.2010 Manfredo tyrmäsi Jhon Berrion.


title: Peter Manfredo Jr

text: 14.1.2011 Manfredo kukisti Daniel Edouardin 10-eräisessä ottelussa yksimielisin tuomaripistein.


title: Peter Manfredo Jr

text: 19.11.2011 Manfredo pääsi toista kertaa ottelemaan suuren liiton maailmanmestaruudesta. Tällä keraa panoksena oli WBC-liiton keskisarjan vyö. Vastustajana oli kukistamaton Julio Cesar Chavez Jr(43(30)-0-1). Chavez voitti ensimmäiset kolme erää,mutta Manfredo tasoitti tilannetta neljännessä. Viidennessä erässä Chavez moukaroi Manfredoa isoilla iskusarjoilla ja tuomari keskeytti ottelun. Manfredo ilmoitti vetäytyvänsä nyrkkeilystä ottelun jälkeisessä lehdistötilaisuudessa.


title: Peter Manfredo Jr

text: 29.11.2012 Manfredo teki paluun kehään otellen painoluokkaa ylempana. Manfredo kohtasi kokeneen Rayco Saundersin. Manfredo voitti ottelun yksimielisin tuomariäänin. Paluu jatkui maaliskuussa 2013 kun Manfredo kohtasi Haastajan toisen kauden kilpailijan Walter Wrightin. Manfredo voitti ottelun ylivoimaisesti pisteillä.


title: Peter Manfredo Jr

text: Heinäkuussa 2013 Manfredon ystävä ja Haastajan toisen kauden kilpailija Gary "Tiger" Balletto halvaantui pudottuaan trampoliinilta. Ystävänsä kunniaksi Manfredo päätti nousta vielä kertaalleen kehään, yllään Balleton nyrkkeilyshortsit. Ottelu käytiin 22.11.2013 ja vastustajana oli Richard Gingras. Hän oli mukana haastajan neljännellä kaudella. Gingras satutti Manfredoa useasti ottelun aikana, mutta lopulta kokeneempi Manfredo tyrmäsi Gingrasin ottelun 8. erässä.1.Kausi


title: Peter Manfredo Jr

text: 2. Kausi


title: Peter Manfredo Jr

text: 3. Kausi


Peter Manfredo Jr


title: Skeleton olympialaisissa

text: Skeleton eli mahakelkkailu, on ollut talviolympialaisten kilpailuohjelmassa yhtäjaksoisesti vuoden 2002 talviolympialaisista lähtien. Aiemmin se oli olympiaohjelmassa ensimmäisen kerran vuoden 1928 talviolympialaisissa ja toisen kerran vuonna 1948. Tämän jälkeen skeleton oli poistettuna olympiaohjelmasta aina talviolympialaisiin 2002 asti, jolloin ohjelmaan otettiin myös naisten kilpailu. Skeletonin menestynein maa olympialaisissa on Yhdysvallat.


title: Levyvarvasgekko

text: Levyvarvasgekko eli kotigekko ("Hemidactylus turcicus") on gekkojen heimoon kuuluva kiipeilevä liskolaji. Se on kotoisin Välimeren rannikolta ja Lähi-idästä. Levyvarvasgekko on levinnyt vieraslajina Yhdysvaltoihin 1950-luvulla. Se kasvaa 10–13 senttiä pitkäksi, josta noin puolet on hännän osuutta. Se on vaaleana valkoinen tai läpikuultavan vaaleanpunainen, tummana harmaanruskea. Laji on aktiivinen öisin ja hämärän aikaan, ja elää usein ihmisasutusten liepeillä, missä se saalistaa pienikokoisia selkärangattomia.


title: Labyrinttitaistelu

text: Labyrinttitaistelu () on Rick Riordanin neljäs Percy Jackson-romaani vuodelta 2008.


title: Labyrinttitaistelu

text: Jälleen kerran Percy joutuu jättämään palavan koulun taakseen. Puoliveristenleirille on tullut uusi miekkailunopettaja, jota Percy epäilee viholliseksi. Percy alkaa nähdä painajaisia Daidaloksesta, keksijänerosta, jota he lähtevät etsimään. Percy ja Annabeth löytävät sisäänkäynnin Daidaloksen labyrinttiin miekkailuharjoituksen aikana. Pian Percy ystävineen lähtee Annabethin johdolla etsintäretkelle labyrinttiin etsimään Adrianen lankaa jota Lukekin kaikesta päätellen tavoittelee, sillä sen avulla voidaan hyökätä keskelle leiriä. Matkallaan he joutuvat moniin vaaroihin. Percy alkaa nähdä Nicosta Iris-viestejä ja unia, jotka jatkuvat vielä labyrinttiin menon jälkeenkin. Viestien lähettäjä oli Nicon sisko, Bianca di Angelo, joka oli kuollut reilu vuosi sitten pelastaakseen Percyn, Zoën ja Thaleian.


title: Labyrinttitaistelu

text:
He löytävät Hefaistoksen, joka käskee heidän mennä lempipajalleen, Mount Saint Helensille jossa on tunkeilijoita. Jos he löytävät tunkeilijat, Hefaistos suostuu auttamaan heitä. Percy, Annabeth, Grover ja tyson löytävät labyrintin kautta nopeasti Mount saint Helensille, mutta Groverin aistittua oikea tie Panin luo he jakautuvat. Grover ja Tyson lähtevät jäljittämään Pania, kun taas Percy ja Annabeth menevät pajalle josta he löytävät hirviöitä, telekhinejä. Percy käskee Annabethin pelastautua ja jää itse ansaan. Percy on hyvin lähellä kuolla mutta saa aikaan kamalan räjähdyksen ja lentää Kalypson saarelle.
Kaikki leirissä luulevat, että Percy on kuollut. Mutta hän tulee leirille juuri samaan aikaan kun amfiteatterilla poltetaan hänen kääriliinaansa. Percy ja Annabeth lähtevät jatkamaan Adrianen langan etsimistä labyrinttiin. Apunaan heillä on Rachel Elizabeth Dare, joka näkee Sumun läpi ja johon Percy tutustui aiemmin edellisellä etsintäretkellään ja koulussa. He löytävät Luken ja Percy joutuu taistelemaan henkensä edestä vapauttaakseen ystävänsä. He löytävät Daidaloksen pajan jossa heidän miekkailuopettajansa paljastuu Daidalokseksi joka on huijannut kuolemaa tekemällä itselleen robottikehoja. He pakenevat ja Percy kohtaa Kronoksen, joka on herännyt ja sulautunut Luken ruumiiseen. Nico pelastaa Percyn ja paljastaa samalla titaaneille olevansa Haadeksen poika.


title: Labyrinttitaistelu

text: Puoliveristen leiriin hyökätään heidän juuri päästessä sinne. Leiriläiset taistelevat vastaan ja voittavat, kun Grover aiheuttaa Paniikin ja Daidalos uhraa itsensä jolloin labyrinnti sortuu ollessaa yhteydessä tämän elinvoimaan. Kheiron loukkaantuu lievästi ja muutama kuolee.


title: Labyrinttitaistelu

text: Percy lähtee leirin loputtua kotiinsa. Poseidon tulee käymään Percyn syntymäpäivillä ja Percy kertoo hänelle tarinansa ja antaa tälle hietadollarin. Kirja loppuu siihen, kun Nico di Angelo tulee saapuu Percyn luo uskoen tietävänsä mikä voi auttaa heitä Kronoksen voittamisessa.


title: Vihantasalmen silta

text: Vihantasalmen silta on Vihantasalmella Mäntyharjun kunnassa sijaitseva riippuansassilta, joka ylittää Lahnaveden. Sillan yli kulkee valtatie 5. Silta on pääosin puurakenteinen. Se valmistui vuonna 1999 ja avattiin liikenteelle 3. marraskuuta 1999. Vihantasalmen silta sai vuoden 2000 puurakennepalkinnon.


title: Vihantasalmen silta

text: Sillan pituus on 168 metriä, ajoradan leveys 11 metriä, kevyenliikenteen väylän leveys 3 metriä, korkeus 31 metriä ja alituskorkeus 4 metriä. Sillan pituus muodostuu viidestä tukivälistä, joiden pituudet ovat 21, 42, 42, 42 ja 21 metriä. Silta on maailman pisin valtatiekäytössä oleva puurakennesilta. Kolmen keskimmäisen välin tukikaaret ovat liimapuupalkista valmistettuja, lisäksi rakenteissa on betonia ja terästä. Sillan rakennuskustannukset olivat noin 33 miljoonaa markkaa vuonna 1999.


title: Matcha

text: Matcha (抹茶, [mat.tɕa]) on japanilainen hienoksi jauhettu vihreä tee. Japanilainen teetaide keskittyy matcha-teen valmistukseen ja tarjoiluun.


title: Matcha

text: Tuore matcha on kirkkaan vihreää ja vanhetessaan muuttuu ruskeaksi. Monesti huonolaatuista matchaa värjätään ja myydään eteenpäin. Tapa on melko yleinen etenkin vientiin tarkoitetussa matchassa. Matcha säilyy avattuna noin kuukauden, mutta se kannattaa käyttää parin viikon sisällä avaamisesta.


title: Matcha

text: Matcha sisältää mm. antioksidantteja kuten C- ja K-vitamiinia, katekiineja, kuten EGCG-katekiini, ja piristäviä alkaloideja kofeiinia, teobromiiniä ja teofylliiniä, sekä L-teaniiniä.


title: Matcha

text: Matcha tuotetaan varjossa kasvaneiden teepensaiden lehdistä. Ennen sadonkorjuuta pensaat peitetään, jolloin lehtiin kertyy enemmän aminohappoja ja niistä tulee makeampia. Sadonkorjuun jälkeen lehdet kuivataan avonaisina, ja niistä saadaan tencha (碾茶). Tenchasta poistetaan varret ja lehtisuonet, ja se jauhetaan hienoksi jauhoksi matchan valmistamiseksi.


title: Matcha

text: Vain jauhettu tencha on matchaa, muut jauhetut teelehtilaadut tunnetaan nimellä konacha (粉茶).


title: Matcha

text: Matchaa voi valmistaa kahdella tavalla; vahva (濃茶, koicha) ja laiha (薄茶, usucha). Teen valmistuksessa saatetaan käyttää "chaskakua" (mittaamiseen käytettävä pieni bambulusikka), "chasenia" (bambuvispilä) ja "chakia" (tarjotin).


title: Matcha

text: Ennen teejuoman valmistamista matchajauhe saatetaan siivilöidä mahdollisten paakkujen hajoittamiseksi.


title: Matcha

text: Pieni määrä matchaa laitetaan teeastian pohjalle ja sekoitetaan pieneen määrään kuumaa vettä (80 °C). Teeseos sekoitetaan tasaiseksi, usein chasen-bambuvispilällä.


title: Matcha

text: "Usucha" eli laiha tee valmistetaan pienestä määrästä kuumaa vettä (75 ml) ja noin kolmasosateelusikallisesta matchaa eli yhdestä chashakullisesta. Usuchaa sekoitetaan chasenilla tasaiseksi ja vispataan vaahtoavaksi maun mukaan.


title: Matcha

text: "Koicha" eli vahva tee valmistetaan tilkasta kuumaa vettä (40 ml) ja noin teelusikallisesta matchaa eli noin kolmesta chashakullisesta. Koicha sekoitetaan rauhallisesti, eikä siihen nouse vaahtoa. Koichaan käytetään teetaiteessa usein eri teelaatua kuin usuchaan.


title: Matcha

text: Matchasta valmistetaan myös jääteetä, ja sitä käytetään ruoanlaitossa ja lisäaineena monissa elintarvikkeissa. Matcha-espresso valmistetaan kahvin sijaan matchasta espresson lailla painekeittimessä.


title: Paavalniemi

text: Paavalniemi on iso niemi Kemijoessa ja samanniminen asutuspaikka Rovaniemellä. Se sijaitsee noin 6 kilometrin päässä keskustasta Kemijoen itäpuolentien varrella. Paavalniemellä on peruskoulun ala-aste.


title: Paavalniemi

text: Paavalniemi oli ennen vuotta 2006 Rovaniemen maalaiskuntaa.


title: Antonio Álvarez Giráldez

text: Antonio Álvarez Giráldez (s. 10. huhtikuuta 1955 Marchena, Sevillan maakunta, Espanja) on espanjalainen jalkapallovalmentaja ja entinen puolustaja. Viimeksi hän on toiminut Sevillan päävalmentajana.


title: Antonio Álvarez Giráldez

text: Álvarez pelasi valtaosan urastaan Sevillassa. Hän aloitti reservijoukkue Sevilla Atléticossa vuonna 1973 ja nousi edustusjoukkueeseen vuonna 1975. Hän pelasi joukkueessa 13 kautta ja lähes 300 Espanjan korkeimman sarjatason Primera Divisiónin ottelua. Hän siirtyi Málagaan vuonna 1988 ja lopetti pelaajauransa 40-vuotiaana Granadan joukkueessa vuonna 1995.


title: Antonio Álvarez Giráldez

text: Valmentajana Álvarez toimi Joaquín Caparrósin, Juande Ramosin ja Manolo Jiménezin apuvalmentajana Sevillassa vuosina 2000–2008 kunnes siirtyi muihin tehtäviin seuran urheilutoimenjohdossa. Ramosin apulaisena hän oli voittamassa muun muassa kahta UEFA-cupia ja yhtä Espanjan cupia. Kun Jiménez sai maaliskuussa 2010 potkut, nousi Álvarez seuran päävalmentajaksi loppukauden mittaisella sopimuksella. Hänen johdollaan Sevilla sijoittui lopulta La Ligassa neljänneksi ja kruunasi kautensa Copa del Reyn voittoon. Finaalissa Álvarezin suojatit kaatoivat Atlético Madridin 2–0. Kauden jälkeen Álvarez allekirjoitti seuran kanssa vuoden jatkosopimuksen.


title: Antonio Álvarez Giráldez

text: Kausi 2010–2011 alkoi Sevillan osalta kuitenkin hyvin heikosti, sen pudottua muun muassa Mestarien liigan karsintakierroksella portugalilaiselle Sporting Bragalle. Sarjan neljällä ensimmäisellä kierroksella joukkue saavutti kahdeksan pistettä, mutta vain kaksi niistä kotikentällä. Lopulta 26. syyskuuta 2010 pelattu viidennen kierroksen ottelu Hérculesia vastaan jäi Álvarezin valmentajapestin viimeiseksi, Sevillan hävittyä 0–2-numeroin. Hänen potkuistaan ilmoitettiin hieman ottelun jälkeen, ja hänet korvaa tehtävässä Gregorio Manzano.


title: Sin Moo Hapkido

text: Sin Moo Hapkido ( suomennettuna "Taivaallinen taistelutaito") on korealainen itsepuolustusmenetelmä, joka yhdistää aikijutsun, erilaisten kungfutyylien ja judon pehmeyden aggressiivisiin korealaisiin potkutekniikoihin. Monipuolisuudessaan se kattaa lyönnit, potkut, torjunnat, vapautumiset eri puolilta kehoa, asetekniikat sekä monia muita itsepuolustusmenetelmiä. Pohjoismaalainen variaatio Sin Moo Hapkidosta sisältää näiden lisäksi myös ns. "nyrkkeilylyönnit".


title: Sin Moo Hapkido

text: Muodollisia asentoja Sin Moo Hapkido ei tunne, eikä se myöskään sisällä liikesarjoja. Perusajatuksena lajissa on se, että taistelut eivät etene ennalta harjoitetun kaavan mukaan, vaan ne vaativat nopeita reaktioita ja opitun soveltamista syntyneeseen tilanteeseen. Voima ei ole määräävä tekijä Sin Moo Hapkidon tekniikoissa. Tekniikat tehdään rennon räjähtävästi, veden periaatteen mukaisesti. Sin Moo Hapkidon tekniikat on tarkoitettu päällekarkaustilanteisiin kadulla. Sin Moo Hapkido on suoraviivainen, mutkaton ja tehokas tyyli.


title: Sin Moo Hapkido

text: Lyhyesti sanottuna SMH kattaa seuraavat osa-alueet:


title: RMS Oceanic

text: "RMS Oceanic" on ollut kolmen White Star Linen aluksen nimenä.


title: Kuolan ydinvoimalaitos

text: Kuolan ydinvoimalaitos () on Luoteis-Venäjällä Murmanskin alueella Kuolan niemimaan lounaisosassa sijaitseva ydinvoimalaitos.


title: Kuolan ydinvoimalaitos

text: Voimalaitos sijaitsee Imandrajärven laskureitillä, järven etelärannalla, Poljarnyje Zorin kaupunkipiirikunnan alueella, linnuntietä 10 kilometriä itse kaupungista pohjoiseen. Laitoksessa on neljä 440 megawatin VVER-tyyppistä painevesireaktoria, yhteiseltä nimellisteholtaan 1 760 MW. Voimalan omistaa Rosenergoatom.


title: Kuolan ydinvoimalaitos

text: Laitoksen rakentaminen alkoi 1969. Rakentamisen yhteydessä syntyi Poljaryje Zorin asutuskeskus. Ensimmäiset reaktorit otettiin käyttöön 1973 ja 1974. Kaksi uudempaa, vuosina 1981 ja 1984 valmistunutta reaktoria edustavat turvallisuudeltaan parempaa toista VVER-sukupolvea ja ovat samaa tyyppiä kuin Loviisan voimalaitoksen reaktorit. Reaktoreita on pidetty kuitenkin ikänsä takia riskialttiina. Kahden ensimmäisen yksikön sulkemisajankohdaksi on suunniteltu vuosia 2018 ja 2019. Kuolan voimalan kolmos- ja nelosyksikölle vastaava tuotantotoiminnan lopetus olisi edessä 2020-luvun jälkipuoliskolla.


title: Kuolan ydinvoimalaitos

text: Kuolan ydinvoimalaitos on keskeisin Murmanskin alueelle ja Karjalan tasavallalle sähköä tuottava voimalaitos.


title: Gynandriris monophylla

text: Gynandriris monophylla on Välimeren eteläosassa kasvava ruohovartinen kasvi. Sen ehytlaitaiset lehdet muodostavat ruusukkeen. Siniset kukat puhkeavat maalis-huhtikuussa.


title: Gynandriris monophylla

text: Kasvia tavataan muun muassa Egyptissä ja Libyassa. Euroopan ainoa kasvupaikka on Kreikalle kuuluva pieni Kreetan eteläpuolinen Gavdoksen saari.


Ratapyöräilyn maailmanmestaruuskilpailut ovat tärkeimmät ratapyöräilyn arvokilpailut yhdessä olympialaisten ratapyöräilyn kanssa. Kilpailut järjestettiin ensimmäisen kerran 1893 ja on pidetty sen jälkeen vuosittain lukuun ottamatta sotavuosia 1915–1919 ja 1940–1945. Järjestäjämaan pyöräilyliitto järjestää kilpailut kansainvälisen pyöräilyliiton valvonnassa.


title: Ratapyöräilyn maailmanmestaruuskilpailut

text: Chicagossa järjestetyt ensimmäiset MM-kilpailut oli tarkoitettu ainoastaan amatööreille. Vuoden 1895 kisoissa Kööpenhaminassa oli ensimmäisen kerran lajeja myös ammattilaisille. Erillisiä ammattilaisten ja amatöörien MM-titteleitä jaettiin vuoden 1992 kisoihin saakka, jonka jälkeen on kilpailtu kaikille avoimissa luokissa.


text: MM-kilpailujen ohjelmassa on tällä hetkellä (2010) kaikkiaan 19 lajia. Sekä miesten että naisten lajeina ovat aika-ajo, keirin, henkilökohtainen takaa-ajo, joukkuetakaa-ajo, pisteajo, linja-ajo, eräajo, joukkuesprintti ja omnium. Miesten ohjelmassa on lisäksi pariajo. Aikanaan on kilpailtu lisäksi muun muassa tandemajossa.


text: Maailmanmestaruuden voittanut pyöräilijä saa kultamitalin lisäksi sateenkaaripaidan, jota hän on velvoitettu käyttämään kaikissa kyseisen lajin kilpailuissa seuraavan vuoden MM-kilpailuihin saakka.


text: Lähde: Sports123.com


title: Bupleurum gaudianum

text: Bupleurum gaudianum on jänönputkien sukuun kuuluva monivuotinen kasvi.


title: Bupleurum gaudianum

text: Kasvi kasvaa 2–7 senttimetriä korkeaksi, ja sen varsi on hoikka. Kasvin kukinta-aika ulottuu huhtikuusta toukokuuhun.


title: Bupleurum gaudianum

text: "Bupleurum gaudianum" on kotoperäinen laji Välimeressä sijaitsevilla ja Kreikalle kuuluvilla Kreetan saaren eteläpuolisilla Gávdoksen ja Gavdopoúlan saarilla.


title: Vehkajärvi

text: Vehkajärvi voi tarkoittaa seuraavia:


title: Periploca angustifolia

text: Periploca angustifolia on Välimeren rannoilla kasvava silkkisarvien sukuun kuuluva kasvi. Sillä on mehevät lehdet ja pienet keltaiset kukat, joissa on viininpunaiset hyvin erottuvat heteet.


title: Periploca angustifolia

text: Kreikassa kasvia tavataan ainoastaan pienillä Kreetan eteläpuolisilla Hrisín ja Gavdoksen saarilla. Lisäksi kasvia tavataan Pohjois-Afrikassa, Maltalla, Espanjassa ja Sisiliassa.


title: Peräseinäjoen pesäpallostadion

text: Peräseinäjoen Pesäpallostadion on Seinäjoen Peräseinäjoella sijaitseva pesäpallostadion. Stadionia käyttävät Naisten Superpesiksessä pelaava Petojussit sekä miesten maakuntasarjassa pelaava Peräseinäjoen Toive.


title: Peräseinäjoen pesäpallostadion

text: Peräseinäjoen pesäpallokenttää laajennettiin vuonna 1994 miesten kentän viralliset mitat täyttäväksi ja tarvittaessa kentälle voitiin laajennuksen jälkeen merkitä kaksi lasten kenttää poikkipäin. Vuonna 1996 PeTon pesäpallojaosto teki kunnalle esityksen hiekkatekonurmesta jonka kunnanvaltuusto hyväksyi syksyllä 1996.


title: Peräseinäjoen pesäpallostadion

text: Kentän yleisöennätys syntyi 18. elokuuta 2007 Petojussien jatkosarjan ottelussa Tyrnävän Tempausta vastaan, jolloin ottelua oli seuraamassa 951 katsojaa.


title: MGRS

text: MGRS-ruudukko () on kansainvälisesti standardisoitu maailmanlaajuinen koordinaatisto. Napa-alueita lukuun ottamatta se perustuu UTM-projektion kaistoihin ja suorakulmaiseen koordinaatistoon. Koordinaatisto on Suomessa puolustusvoimien käytössä.


title: MGRS

text: Kukin koordinaatti koostuu kolmesta osasta: vyöhyketunnuksesta, ruudun tunnuksesta ja koordinaateista ruudun sisällä.


title: MGRS

text: Koordinaatti voidaan ilmoittaa sadan kilometrin, kymmenen kilometrin, tuhannen metrin, sadan metrin, kymmenen metrin tai yhden metrin tarkkuudella.


title: MGRS

text: Esimerkiksi Helsingissä sijaitsevan Aleksis Kiven patsaan sijainti ilmaistuna kymmenen metrin tarkkuudella MGRS-koordinaatein on 35VLG85927231. Luettavuuden lisäämiseksi voidaan käyttää välilyöntejä: 35V LG 8592 7231.


title: MGRS

text: Vyöhykeruudusto koostuu UTM-projektion kaistan numerosta, jota seuraa leveysastevyöhykettä kuvaava kirjain C–X. Kukin leveysastevyöhyke kattaa kahdeksan täyttä leveysastetta lukuun ottamatta pohjoisinta X-vyöhykettä, joka kattaa 12 leveysastetta. Vyöhyke C kattaa leveysasteet 80°–72°S, vyöhyke D leveysasteet 72°S–64°S, vyöhyke E leveysasteet 64°S–56°S jne. Kirjaimia I ja O ei käytetä. Vyöhyke W kattaa leveysasteet 64°N–72°N ja vyöhyke X leveysasteet 72°–84°N.


title: MGRS

text: Suomi sijoittuu UTM-kaistoille 34–36 ja vyöhykkeille V–W. Siten Suomen alueella ovat käytössä vyöhyketunnukset 34V, 35V, 36V, 34W, 35W ja 36W.


title: MGRS

text: Tasoruudusto koostuu 100×100 kilometrin välein jaetusta ruudukosta, joka on kunkin projektiokaistan keskimeridiaanin suuntainen.


title: MGRS

text: Kukin ruutu merkitään kaksikirjaimisella tunnuksella, jossa ensimmäinen kirjain tarkoittaa saraketta ja toinen riviä. Sarakkeet ja rivit lasketaan alkaen kunkin vyöhykkeen lounaiskulmasta kohti itää ja pohjoista seuraavasti seuraavasti:Kaistan 1 lounaisen kulman ruutu on siten AA. Sen itäpuolella on ruutu BA, länsipuolella ruutu ZF, pohjoispuolella ruutu AB ja eteläpuolella ruutu AV.


title: MGRS

text: Koska projektiokaistat kapenevat kohti napoja kuljettaessa, kaistan reunoilla olevat ruudut eivät ole kokonaisia tai ne saattavat puuttua kokonaan. Esimerkiksi Suomessa vyöhykkeellä 34V on käytössä vain sarakkeet L, M, N ja P, koska projektiokaista ulottuu vain alle 200 kilometrin päähän keskimeridiaanistaan.


title: MGRS

text: Vyöhyke- ja ruututunnus yhdessä ilmaisevat yksikäsitteisesti ruudun lounaiskulman sijainnin. Esimerkiksi ruutu 33RUM löydetään kulkemalla 3 100 kilometriä päiväntasaajalta pohjoiseen kaistan 33 keskimeridiaania 15°E, kääntymällä 90° vasemmalle ja kulkemalla 200 kilometriä.


title: MGRS

text: Jos sadan kilometrin tarkkuudella tehty paikannustarkkuus riittää, koordinaateiksi riittävät vyöhykkeen ja ruudun ilmoittaminen. Jos koordinaatti halutaan ilmoittaa tarkemmin, tämä tapahtuu ilmoittamalla pisteen etäisyys ruudun lounaiskulmasta itään ja pohjoiseen.


title: MGRS

text: Jos piste sijaitsee 12 345 metriä itään ja 67 890 metriä pohjoiseen ruudun 11TKJ lounaiskulmasta, sen koordinaatti onItä-länsi-suunnassa ruutu ei ulotu vyöhykkeensä ulkopuolelle. Pohjois-etelä-suunnassa vyöhykkeiden ja ruutujen rajat eivät ole samalla kohdassa muualla kuin päiväntasaajalla. Sama ruututunnus on tällöin käytössä vyöhykerajan kummallakin puolella.


title: MGRS

text: Esimerkiksi pisteen koordinaatti on 35V ML 63295 95373 ja siitä kaksi leveysminuuttia pohjoisempana sijaitsevan pisteen koordinaatti on 35W ML 63338 99087.


title: MGRS

text: Napa-alueilla UTM-projektio ei ole määritelty ja koordinaatisto sen sijaan perustuu UPS-ruudukkoon ("Universal Polar Stereographic").


title: MGRS

text: Napa-alueille on määritelty vyöhykkeet A, B, Y ja Z. Niiden yhteydessä ei käytetä kaistanumeroa.


title: MGRS

text: Vyöhykkeet A ja B sijaitsevat etelänavan ympäristössä. Pituuspiirit 0° ja 180° jakavat napa-alueen kahtia siten, että vyöhyke A sijaitsee läntisellä pallonpuoliskolla ja vyöhyke B itäisellä.


title: MGRS

text: Ruudukko on pituuspiirien 0°–180° suuntainen siten, että rivit lähtevät N-kirjaimesta ylöspäin pituuspiirin 0° suuntaan ja M-kirjaimesta alaspäin pituuspiirin 180° suuntaan. Sarakkeet lähtevät B-vyöhykkeellä A-kirjaimesta ylöspäin kohti pituuspiiriä 90°E ja A-vyöhykkeellä kirjaimesta Z alaspäin kohti pituuspiiriä 90°W. Saraketunnuksissa ei käytetä kirjaimia I, O, D, E, M, N, V ja W.


title: MGRS

text: Pohjoisnavan ympäristössä ruudukko on pienempi (koska UTM-projektio ulottuu pohjoisessa leveysasteelle 84° ja etelässä leveysasteelle 80°). Vyöhyke Y sijaitsee läntisellä pallonpuoliskolla ja Z itäisellä. Ruudukko rakentuu samalla tavoin kuin etelänavan ympäristössä sillä erotuksella, että rivit numeroidaan H-kirjaimesta ylöspäin ja G-kirjaimesta alaspäin.


title: MGRS

text: Esimerkiksi pisteen koordinaatti on Z FD 14145 85855.


title: MGRS

text: MGRS:n määrittää NATO:n standardi STANAG 2211.


title: Luettelo Suomen singlelistan ykkösistä vuonna 1961

text: Tämä on luettelo Suomen singlelistan ykkösistä 1961, joka sisältää kärkipaikkaa hallussaan pitäneet singlet vuonna 1961, jolloin singlelistoja koottiin epäsäännöllisesti. Lista ilmestyi kerran kuukaudessa.


text: Tiedot helmikuusta huhtikuuhun ovat Suosikin kokoamalta listalta. Kesäkuusta 1961 eteenpäin tiedot perustuvat Iskelmä-lehden listaan. Samaan aikaan Suomessa on koottu muitakin levymyyntilistoja, jotka saattavat poiketa näistä listoista käytettyjen mittausmenetelmien ja otosten vuoksi.


title: Oxford University Press

text: Oxford University Press on Oxfordin yliopiston hallinnoima kustantamo. Se on perustettu 1600-luvulla, ja nykyisin se on maailman suurin akateeminen kustannustalo. Se julkaisee ennen kaikkea oppikirjoja ja hakuteoksia. Kustantamon tunnetuin teos on "Oxford English Dictionary", jonka ensimmäinen laitos valmistui vuonna 1928.


title: Oxford University Press

text: Ensimmäinen Oxfordissa painettu kirja ilmestyi vuonna 1478, ja vuonna 1633 yliopisto asetti delegaatteja valvomaan ja ohjaamaan kuninkaan sille antamaa kirjankustannusoikeutta. Yliopisto sai oikeuden julkaista virallista raamatunkäännöstä, ja sen myyntitulot olivat menestyksekkään kustannusliiketoiminnan perusta. Nykyisin Oxford University Press toimii useissa eri maissa.


title: Márkos Vafeiádis

text: Márkos Vafeiádis (; 1906 Theodosioúpoli (Erzurum), Osmanien valtakunta – 23. helmikuuta, 1992 Ateena, Kreikka) oli yksi Kreikan kommunistisen puolueen johtavista kaadereista Kreikan sisällissodan aikoihin.


title: Márkos Vafeiádis

text: Vafeiádis karkotettiin 1930-luvulla Gávdoksen saarelle yhdessä yli 250 muun kreikkalaisen kommunistin kanssa. Toisen maailmansodan aikana hän toimi kommunistien johtamassa vastarintaliikkeessä (ELAS). Sisällissodan aikana Vafeiádis toimi vuonna 1946 perustetun Kreikan demokraattisen armeijan (DSE) komentajana ja vuodesta 1947 kommunistien asettaman väliaikaisen hallituksen pääministerinä. Sodan loppuvaiheessa hän joutui erimielisyyksiin kommunistisen puolueen pääsihteerin Níkos Zachariádiksen kanssa ja hänet syrjäytettiin asemistaan. Vuonna 1950 maanpaossa Neuvostoliitossa asunut Vafeiádis erotettiin koko puolueesta, mutta hänet hyväksyttiin uudelleen jäseneksi Josif Stalinin kuoleman jälkeen. Puolueen sisäisten kiistojen seurauksena hänet erotettiin uudelleen 1964 ja hyväksyttiin jälleen takaisin 1968. Vafeiádis palasi maanpaosta Kreikkaan vuonna 1983.


title: Nokia 5530 XpressMusic

text: Nokia 5530 XpressMusic on Nokian valmistama viihde-/musiikkipuhelin. Se tuli markkinoille vuonna 2009 seuraten edeltäjäänsä, Nokia 5800:aa. Puhelimessa on 2,9 tuuman resistiivinen kosketusnäyttö ja 3,2 megapikselin kamera LED-salamalla. Mallia myydään 4 GB:n MicroSD-muistikortilla, mutta puhelin tukee jopa 16 GB:n muistikortteja. Siihen on saatavilla myös Comes With Music -palvelu.


title: Nokia 5530 XpressMusic

text: Puhelimessa on multimediaominaisuudet sekä tuki 2G-verkolle ja WLANille, sekä mm. SWF-tiedostoille. Se käyttää S60 5th Edition -käyttöjärjestelmää.


title: Hutchinsia procumbens

text: Hutchinsia procumbens on yksivuotinen ruohovartinen kasvi. Se kasvaa joskus lakoavana, joskus pystyssä; pystyvartisena sen korkeus on alle 15 senttimetriä. Kasvilla on pienet valkoiset kukat. Lituhedelmä on soikea, kaksiosainen, 2,5-3,5 mm pitkä.


title: Hutchinsia procumbens

text: Lajin levinneisyys on laaja, ja siitä käytetään monia nimiä.


title: Polygala venulosa

text: Polygala venulosa on linnunruohoihin kuuluva kasvilaji. Se on endeeminen Kreikan, Kreetan, Kyproksen ja Turkin kivikkoisilla rannoilla.


title: Polygala venulosa

text: "Polygala venulosa" kasvaa 5–30 cm korkeaksi. Kasvin lehdet ovat tyvellä muodoltaan vastapuikeat tai munanmuotoiset. Muualla lehdet ovat muodoltaan suipot. Valkoiset tai violetit kukat ovat löyhinä terttuina.


title: Kaalikoi

text: Kaalikoi ("Plutella xylostella") on kaalikoiden heimoon kuuluva pieni perhoslaji ja on paha viljelyskasvien tuholainen.


title: Kaalikoi

text: Kaalikoi on pieni punertavanruskea perhonen, jonka etusiipien takareuna on huomattavasti muuta siipeä vaaleampi. Perhosen levätessä nämä vaaleat reunukset muodostavat eläimen selkäpuolelle hyvin tunnusomaisen, aaltomaisen kuvion. Aikuinen perhonen on vajaan senttimetrin pituinen ja sen siipiväli on 11–17 mm.


title: Kaalikoi

text: Toukka kasvaa noin 11 mm pitkäksi ja on väriltään vihreä. Toukan pinnasta kasvaa harvakseltaan lyhyitä, tummia karvoja, joiden kohdalla ihossa on vaalea pilkku. Pää on muuta ruumista ruskeampi. Häirittynä kaalikoin toukka viuhtoo ruumistaan edestakaisin ja pudottautuu lopulta silkkirihman varassa maahan.


title: Kaalikoi

text: Alkuperältään kaalikoi on luultavasti eurooppalainen laji, mutta se on levinnyt vieraslajina läpi Amerikkojen, Aasian ja Afrikan aina Australiaan ja Uuteen-Seelantiin sekä Havaijille saakka. Pohjoisimmillaan laji on tavattu Huippuvuorilla ja eteläisimmillään sub-antarktisiin saariin kuuluvalla Etelä-Georgialla. Suomessa lajia tavataan yleisenä koko maassa ja lentoaika kestää koko kesän.


title: Kaalikoi

text: Kaalikoi on tunnettu vaeltaja, jonka parvet voivat lentää pitkiä matkoja synnyinsijoiltaan. Suomen leveysasteella suurin osa kannasta, luultavasti kaikki yksilöt, tuhoutuu talven aikana, mutta keväällä Keski-Euroopasta lentää uusi perhoskanta. Koska laji on hyvin riippuvainen vaeltavista yksilöistä, kaalikoin viljelyksille aiheuttamat tuhot vaihtelevat vuosittain paljon. Toukat syövät ravintokasvien lehdet lehtiruoteja lukuun ottamatta täysin. Aikuiset yksilöt lentävät ympäri vuorokauden. Laji talvehtii kotelona kasvinjätteiden seassa.


title: Kaalikoi

text: Kaalikoin toukat elävät ainoastaan ristikukkaisilla kasveilla, mutta kelpuuttavat ravinnokseen niin viljellyt lajit, kuten kaalit, sinapit ja rypsin, kuin villinä kasvavatkin.


title: Silene succulenta ssp. succulenta

text: Silene succulenta" ssp. "succulenta on kohokkien sukuun kuuluva "Silene succulenta" -lajin alalaji.


title: Silene succulenta ssp. succulenta

text: Kasvia tavataan pääasiassa Pohjois-Afrikassa ja Etu-Aasiassa. Euroopan ainoat kasvupaikat ovat Kreikalle kuuluvat pienet Kreetan eteläpuoliset saaret, kuten esimerkiksi Chrysí ja Gávdos.


title: Silene succulenta ssp. succulenta

text: "Silene succulenta" ssp. "succulenta" on suojeltu Kreikan presidentin asetuksella 67/1981. Lisäksi kasvi mainitaan uhattuna lajina Kreikan harvinaisten ja uhattujen kasvien punaisessa kirjassa.


title: John Boyne

text: John Boyne (s. 30. huhtikuuta 1971) on irlantilainen kirjailija. Hänen romaanistaan "Poika raidallisessa pyjamassa" (2006, suom. 2008) tuli maailmanlaajuinen bestseller ja sen pohjalta on tehty myös samanniminen elokuva.


title: Hohtosirkut

text: Hohtosirkut ("Arremon") on sirkkulien heimoon kuuluva varpuslintusuku. Hohtosirkkujen sukuun kuuluu BirdLifen mukaan 19 lajia. Joissain lähteissä sukuun on sijoitettu seitsemän lajia.


title: Orjakone

text: Orjakone eli zombie-kone, tai pelkkä zombie, on krakkerin valtaama Internetiin yhdistetty tietokone. Orjakone ei ole täysin käyttökelvoton, mutta se voi esimerkiksi toimia hitaammin tai käyttäytyä oudosti. Orjakoneita käytetään yhtenäisenä botnettinä rikolliseen toimintaan, kuten palvelunestohyökkäyksiin tai roskapostin lähettämiseen. Koneen päätyminen orjakoneeksi voi olla seurausta yhteydestä saastuneeseen koneeseen, kuten vierailusta vihamielistä koodia sisältävällä verkkosivulla. Orjakoneeksi joutumista voidaan estää huolehtimalla koneen tietoturvasta, esimerkiksi ajantasaista virustorjuntaohjelmaa käyttämällä.


title: Have It All (A.J. McLeanin albumi)

text: Have It All on amerikkalaisen laulaja A.J. McLeanin esikoisalbumi sooloartistina. Albumi julkaistiin ensin Japanissa 20. tammikuuta 2010 ja Yhdysvalloissa loppukesäsällä 2010.


title: Have It All (A.J. McLeanin albumi)

text: Albumi on McLeanin ensimmäinen sooloartistina, vaikka hän olikin aikaisemmin kiertänyt keikoilla alter-ego nimellään Johnny No Name. "Have It All" ilmestyi kauppoihin vuonna 2010, ja McLean olikin luvannut fanien huomaavan singlensä "Teenage Wildlife" ilmestymisen. "Wade Robson tekee videon sekä sen koreografian," McLean kertoi MTV:n uutisille. "Se on hänen debyyttinsä ohjaajana, joten siitä tulee mahtavaa. Kappaleen nimi on 'Teenage Wildlife.' Sen sanoitti JC Chasez."


title: Have It All (A.J. McLeanin albumi)

text: Albuminsa osalta McLean työskenteli useiden hittitekijöiden, kuten Ryan Tedderin kanssa, joka työskenteli myös Backstreet Boysin uusimman albumin, "This Is Us" kanssa. "Se [albumi] on tavallaan risteytys rockia ja funkia, jossa on ripaus dancea," McLean sanoi debyytistään. "Se on hyvä albumi. Olen todella ylpeä siitä ja olen työskennellyt sen kanssa lähes viisi vuotta. Siitä tulee mahtava, mahtava albumi."


title: Vänrikki Skool

text: Vänrikki Skool on Frederikin julkaisema ja hänen perustamansa Reetu Recordsin kolmas levy.


title: Punanokkakiuru

text: Punanokkakiuru ("Spizocorys conirostris") on eteläafrikkalainen varpuslintu. Sen elinympäristö käsittää mantereen eteläosan läntisestä Sambiasta Etelä-Afrikkaan. Siitä tunnetaan kuusi alalajia. Karl Jakob Sundevall kuvaili lajin holotyypin Vetchkopista Etelä-Afrikasta 1850.


title: Obbiankiuru

text: Obbiankiuru ("Spizocorys obbiensis") on Somalian kotoperäinen varpuslintu. Sen esiintymisalue käsittää noin 570 kilometrin pituisen rannikkokaistaleen maan kaakkoisosassa. Alueen leveys on eteläosastaan vain kilometrin, mutta pohjoisessa se ulottuu 40 kilometriä sisämaahan. Henry Witherby kuvaili lajin holotyypin Somalian Obbiasta vuonna 1905.


title: Silene succulenta

text: Silene succulenta on Egyptissä, Lähi-idän rannikolla ja Korsikalla sekä Kreetalla tavattava kohokkeihin kuuluva kasvi.


title: Silene succulenta

text: Kasvutavaltaan "Silene succulenta" on varpumainen. Puumaiset varret kulkevat pitkin maata ja versot kasvavat ylöspäin. Lehdet ovat munanmuotoiset. Kukat ovat suhteellisen suurikokoiset ja valkoiset ja sijaitsevat ylimmäisten lehtien haaroittumiskohdassa. Laji kukkii toukokuusta heinäkuulle.


title: Silene succulenta

text: "Silene succulenta" on yksi yleisimpiä kasveja Välimeren rannikolla Siinain niemessä. Euroopassa tavataan "Silene succulenta ssp. succulenta" -alalajia ja "Silene succulenta var. corsica" -muunnosta. Ensimmäistä ainoastaan Kreetalta ja jälkimmäistä Korsikalta.


title: Taitoluistelu olympialaisissa

text: Taitoluistelu on ollut talviolympialaisten kisaohjelmassa ensimmäisistä talviolympialaisista, vuoden 1924 talviolympialaisista lähtien. Tätä ennen se oli olympiaohjelmassa vuosien 1908 ja 1920 kesäolympialaisissa. Taitoluistelu on näin ollen vanhin talvilaji olympialaisissa.


title: Naamiokiuru

text: Naamiokiuru ("Spizocorys personata") on itäafrikkalainen varpuslintu. Sen elinympäristö käsittää Itä- ja Etelä-Etiopian sekä Kenian pohjois- ja keskiosat. Siitä tunnetaan neljä alalajia. Richard Bowdler Sharpe kuvaili lajin holotyypin Sassabanasta, Milmilistä, Etiopian Ogadenista 1895.


title: Viirusirkut

text: Viirusirkut ("Arremonops") on sirkkulien heimoon kuuluva varpuslintusuku. Viirusirkkujen sukuun kuuluu BirdLifen mukaan neljä lajia.


title: Joutavuuksien jumala

text: Joutavuuksien jumala on Arundhati Royn vuonna 1997 ilmestynyt esikoisromaani, joka kertoo Keralassa asuvan intialaisen suvun tarinan. Romaanin juoni kerrotaan pääosin perheen kaksosten, Rahelin ja Esthan, näkökulmasta. Romaani voitti ilmestymisvuotenaan Booker-palkinnon. Romaani julkaistiin suomeksi 1997 Hanna Tarkan suomentamana.


title: Laidunkiuru

text: Laidunkiuru ("Spizocorys fringillaris") on etelä-afrikkalainen varpuslintu. Sen elinympäristö käsittää Mpumalangan eteläosan ja Free Staten itäosat. Populaation koko on 1 500–5 000 yksilöä. Karl Jakob Sundevall kuvaili lajin holotyypin Leeuspruitista, Vredevortista, Etelä-Afrikan Free Statesta 1850.


title: Uskonto Sloveniassa

text: Vuoden 2002 väestönlaskennan mukaan Slovenian asukkaista 58 % on roomalaiskatolisia, 2 % muslimeita ja 2 % ortodoksikristittyjä. Vähemmän kuin 1 % on evankelisia protestantteja, agnostikkoja, juutalaisia tai muihin uskontoihin kuuluvia. Noin 10 % on ateisteja.


title: Kyynelkiuru

text: Kyynelkiuru ("Spizocorys sclateri") on eteläafrikkalainen varpuslintu. Sen elinympäristö käsittää Namibian eteläosan ja Etelä-Afrikan länsiosan Nama Karoon alueen. George Ernest Shelley kuvaili lajin holotyypin Hauntopjoelta Namibian Maltahöheasta 1902.


title: Rastaskiuru

text: Rastaskiuru ("Pinarocorys nigricans") on afrikkalainen varpuslintu. Sen elinympäristö käsittää Kongon demokraattisen tasavallan lounais- ja kaakkoisosat, Pohjois-Angolan, Lounais-Tansanian ja Luoteis-Sambian. Siitä tunnetaan kaksi alalajia. Karl Jakob Sundevall kuvaili lajin holotyypin Aapiesjoelta Pretoriasta Etelä-Afrikasta 1850.


title: Ksenija Makarova

text: Ksenija Olegovna Makarova (, s. 20. joulukuuta 1992 Pietari, Venäjä) on venäläis-yhdysvaltalainen taitoluistelija, joka kilpailee naisten yksinluistelussa. Hän on taitoluistelun Venäjän mestari vuodelta 2010.


title: Ksenija Makarova

text: Makarova edusti Venäjää Vancouverin talviolympialaisissa 2010, missä hän sijoittui kymmenenneksi. Vuoden 2010 MM-kisoissa Torinossa hän sijoittui Venäjän edustajana kahdeksanneksi, ja Moskovan MM-kilpailuissa 2011 hän oli seitsemäs.


title: Ksenija Makarova

text: Makarova syntyi Pietarissa Venäjällä. Hän muutti vanhempiansa kanssa kahdeksanvuotiaana Yhdysvaltoihin. Makarovan valmentajina toimivat tämän vanhemmat, pariluistelussa olympiapronssia voittaneet Larisa Selezneva ja Oleg Makarov. Makarova asuu Newburghissa New Yorkin osavaltiossa. Hän on edustanut Yhdysvaltoja ja Venäjää luistelu-urallaan.


title: Punaperäkiuru

text: Punaperäkiuru ("Pinarocorys erythropygia") on afrikkalainen varpuslintu. Sen elinympäristö käsittää Sahelin eteläpuolista Afrikkaa, lännessä Norsunluurannikon pohjoisosista Etelä-Sudaniin ja Pohjois-Ugandaan. Osaksi vuotta se muuttaa pohjoisemmaksi Sahelin alueelle. Hugh Edwin Strickland kuvaili lajin holotyypin Sudanin Kordofanista 1852.


title: Chlamydophora tridentata

text: Chlamydophora tridentata on asterikasveihin kuuluva kasvi.


title: Chlamydophora tridentata

text: Kasvi kukkii maaliskuusta huhtikuulle, ja sen kukat ovat hermafrodiitteja. Kukan terälehdet ovat väriltään keltaiset.


title: Chlamydophora tridentata

text: Kasvia tavataan Välimeren ympäristössä ainakin Israelissa ja Kreikassa. "Chlamydophora tridentata" viihtyy niin suolaisilla kuin suolattomilla alueillakin. Israelissa kasvia tavataan muun muassa pensasmailla, puoliaroilla ja aavikoilla.


title: Transvaalinkiuru

text: Transvaalinkiuru ("Certhilauda chuana") on eteläafrikkalainen varpuslintu. Sen elinympäristö käsittää Namibian kaakkoisosan ja osan Etelä-Afrikasta. Andrew Smith kuvaili lajin holotyypin Latakoosta Kapmaan pohjoisosasta 1836.


title: Luettelo Suomen singlelistan ykkösistä vuosina 1951–1960

text: Tämä on luettelo Suomen singlelistan ykkösistä 1951–1960. Se sisältää ykkössijaa hallussaan pitäneet singlet vuosina 1951–1960, jolloin singlelistoja koottiin Suomessa epäsäännöllisesti. Epäsäännöllisyyden vuoksi tilastoinnissa esiintyy ajoittaisia puutteita. Ensimmäinen Suomessa julkaistu levymyyntilista ilmestyi Rytmi-lehden numerossa 4/1951 nimellä Mitä Suomi soittaa. Luettelo perustuu Rytmin koostamiin tietoihin aina 15.10.-1.12.1959 väliseltä ajalta kerättyyn listaan asti. Vuoden 1960 tiedot ovat peräisin Iskelmä-lehdestä.


text: Ennen vuotta 1954 Rytmi julkaisi äänitelistaansa ilman esittäjien nimiä, sillä niitä ei vielä koettu tärkeiksi tuolloisen kuluttajakiinnostuksen painottuessa enemmän kappaleisiin kuin esittäjiin. Samaa sävelmää ei myöskään eroteltu esitysten perusteella, vaan oli mahdollista, että listaykköseksi nousi samaan aikaan kaksi tai useampi saman kappaleen esittänyttä artistia.


text: Rytmi julkaisi erikseen suomalaisten ja ulkomaisten levyjen singlelistoja. Jake Nyman on kuitenkin yhdistänyt listat yhtenäisyyden vuoksi yhdeksi tilastoksi levyille annettujen pistemäärien perusteella (teoksessa Suomi Soi 4).


title: Leijonanlyhty

text: Leijonanlyhty ("Leontice leontopetalum") on Välimeren ympäristössä kasvava happomarjakasveihin kuuluva kasvilaji.


title: Leijonanlyhty

text: Leijonanlyhty on yleisin Välimeren itäosien rannikoilla lössimaa-alueilla. Laji kasvaa noin puoli metriä korkeaksi. Sen lehdet ovat sahalaitaiset ja esiintyvät vuorottelevina ruusukkeina. Laji kukkii helmi-maaliskuussa ja elokuussa.


title: Leijonanlyhty

text: Lajia on käytetty epilepsian hoitoon perinteisessä libanonilaisessa lääketieteessä ja muuallakin Välimeren itärannikolla. Lääkevaikutuksen arvellaan johtuvan lajin sisältämästä petaliinista. Laji sisältää myös monia muita alkaloideja, kuten leontiformidiinia, lupaniinia, leontiformiinia ja palmatiinia.


title: Leijonanlyhty

text: Lajin juurista on tehty myös saippuaa.


title: Trigonella spinosa

text: Trigonella spinosa on hernekasvien heimoon ja sarviapiloiden sukuun kuuluva kasvi.


title: Trigonella spinosa

text: "Trigonella spinosa" -kasvia tavataan esimerkiksi Euroopassa Kreikassa, Pohjois-Afrikassa Algeriassa ja Tunisiassa sekä Etu-Aasian alueella Turkissa, Syyriassa, Libanonissa, Jordaniassa, Israelissa, Iranissa ja Armeniassa.


title: Telescopus fallax

text: Telescopus fallax on käärmelaji, jota tavataan Kyproksella, Lähi-idässä, Balkanin maissa, Turkissa ja Aigeianmeren saarilla. Se voi kasvaa 70–80 cm pitkäksi.


title: Telescopus fallax

text: Se on myrkyllinen, mutta ei yleensä vaaraksi ihmisille.


title: Zentralrat der Juden in Deutschland

text: Zentralrat der Juden in Deutschland (ZdJ, "Saksan juutalaisten keskusneuvosto") on Saksan juutalaisten seurakuntien ja liittojen suurin katto-organisaatio ja niiden poliittinen edustaja. Se perustettiin 19. heinäkuuta 1950 Frankfurt am Mainissa ja siihen kuuluu 23 osavaltioliittoa ("Landesverbände"), mukaan lukien osavaltioliittojen 107 juutalaista seurakuntaa ja niiden noin 106 000 jäsentä. ZdJ:n päärakennus on sijainnut 1. huhtikuuta 1999 lähtien Berliinin Leo-Baeck-Hausissa.


title: Eini (vuoden 1985 albumi)

text: Eini on Einin järjestyksessään kuudes studioalbumi. Se julkaistiin vuonna 1985 levymerkillä Fazer Finnlevy.


title: Perniön rautatieasema

text: Perniön rautatieasema (, , ratakm 126+942) on entinen rautatieliikennepaikka rantaradan varrella Salon kaupungissa Perniön asemanseudulla. Nykyisin asemarakennus toimii päiväkotina ja sen jäljellä oleva makasiini osto- ja myyntiliikkeenä.


title: Perniön rautatieasema

text: Rantarataa suunniteltaessa sen linjaus jakoi perniöläisten mielipiteitä. Osa asukkaista halusi radan kulkevan kirkonkylän kautta, osa taas sen itäpuolitse. Kun itäisempi linjaus osoittautui edullisemmaksi, se toteutettiin. Tämän jälkeen Perniön rautatieasemalle etsittiin sopivaa paikkaa kirkonkylän pohjoispuolelta, ja lopulta se sijoitettiin Paarskylään, noin neljä kilometriä kirkolta pohjoiseen. Tästä seurasi kuitenkin, että Perniön kirkolta asemalle kulkevalle tielle jouduttiin rakentamaan silta Perniönjoen yli. Ensimmäinen juna saapui Perniön asemalle syyskuussa 1898, kun rata oli valmistunut ajettavaan kuntoon Karjaalta Uskelan Ylhäisiin saakka.


title: Perniön rautatieasema

text: Bruno Granholmin suunnittelema rautatieasema valmistui vuonna 1898 ja se otettiin käyttöön vuonna 1899. Lähialueen teollisuus ja ruukit hyötyivät rantaradasta ja rakensivat poikkeuksellisen suuret makasiinit aseman läheisyyteen. Asemaakin täytyi laajentaa jo vuonna 1900. Aseman ympäristöön Perniön kuntaan kasvoi merkittävä asutuskeskittymä, jossa toimi suuri meijeri, konepaja, teurastamo ja mylly.


title: Perniön rautatieasema

text: Aseman liikennettä hankaloitti juuri ennen asemaa tiukka kaarre, jota täytyi lähestyä hiljaa. Aseman merkitys väheni 1900-luvun loppupuolella ja henkilöliikenne lopetettiin asemalla 1988 ja siitä tehtiin miehittämätön seisake 1990. Perniön viljavaraston vaihde siirrettiin muualle samalla kun tavaraliikenne lopettiin 1992. Rantaradan oikaisu otettiin samana vuonna käyttöön, ja tarpeeton rataosuus purettiin seuraavana kesänä. Nykyään rantarata kulkee tunnelissa asemanseudun pohjoispuolelta.


title: Perniön rautatieasema

text: Vuonna 2009 Museovirasto määritteli Perniön rautatieasemanseudun yhdeksi Suomen valtakunnallisesti merkittävistä rakennetuista kulttuuriympäristöistä.


title: Elämääni eksynyt

text: Elämääni eksynyt on Kirkan viimeiseksi jäänyt studioalbumi, joka julkaistiin vuonna 2005. Levyllä olevan kappaleen ”Muistoja, muistoja vain” (alkuperäiseltä nimeltään ”Wonderful Life”) julkaisuoikeusriitojen takia CD:t jouduttiin kuitenkin vetämään pois kaupoista pian ilmestymisensä jälkeen, joten siitä on muodostunut pienoinen keräilyharvinaisuus. Albumin musiikki on kuitenkin ostettavissa verkosta ainakin kopiosuojatussa WMA-muodossa.


title: Elämääni eksynyt

text: Albumi nousi Suomen virallisen listan sijalle 26.


title: Halikonjoen rautatiesilta

text: Halikonjoen rautatiesilta on vuonna 1993 valmistunut rantaradan silta, joka ylittää Halikonjoen itä-länsi -suunnassa Halikon kirkonkylässä Salossa. Sähköistetty yksiraiteinen silta valmistui ja otettiin käyttöön 1993.


title: Halikonjoen rautatiesilta

text: Teräsbetoninen ratasilta on viisiaukkoinen jännitetty kotelopalkkisilta, jonka suurin aukko on 50 metriä ja sillan kokonaispituus 175 metriä. Pääjänteen viereiset jänteet ovat 30 ja reunajänteet 25 metriä pitkiä. Kotelopalkki on jatkuvarakenteinen ja silta oli valmistuessan Suomen rataverkon pitkäjänteisin betoninen palkkisilta.


title: Halikonjoen rautatiesilta

text: Nykyisen rautatiesillan vieressä on vanha käytöstä poistettu museoitu silta.


title: Halikonjoen rautatiesilta

text: Halikonjoen ensimmäinen rautatiesilta rakennettiin rantaradan rakennustöiden yhteydessä 1899. Siinä oli 38 metriä pitkä paraabeliristikkojänne. Punaiset räjäyttivät sillan sisällissodan loppupuolella 11. huhtikuuta 1918. Räjäytys oli pudottanut sillan pääjänteen viereisen levypalkin pään alas ja myös pilarin yläpää oli vaurioitunut. Silta saatiin viimeisenä rantaradan silloista korjatuksi 13. kesäkuuta 1918. Siltaa uusittiin vielä kertaalleen 1959.


title: Gliese 758

text:
Gliese 758 eli GJ 758 on Lyyran tähtikuviossa sijaitseva tähti, jonka ympäriltä on havaittu tarkalla kaukoputkella 1, mahdollisesti 2 hyvin raskasta kaasuplaneettaa. Tähden ympärillä näkyvien kohteiden rata-arvoja ja etäisyyksiä ei tarkkaan tunneta, koska niitä on havaittu niin lyhyen aikaa ettei kohteiden liike näy kaukoputkissa.
Itse keskustähti GJ 758 näkyy jo kiikarilla. Tämä keltainen tähti on spektrityyppiä G8V ja hieman Aurinkoa himmeämpi, kevyempi ja pienempi.


title: Lamyropsis cynaroides

text: Lamyropsis cynaroides on asterikasveihin kuuluva kasvi.


title: Lamyropsis cynaroides

text: Kasvia tavataan Turkissa sekä Kreikassa. Kreikan kasvupaikat sijaitsevat muun muassa Kreetan, Gávdoksen, Kásoksen ja Kárpathoksen saarilla, Jooniansaarilla ja Peloponnesoksen niemimaalla.


title: Lamyropsis cynaroides

text: Kreikassa "Lamyropsis cynaroides" luokiteltiin vuonna 1993 harvinaiseksi. Lisäksi kasvi kuuluu IUCN:n , jossa kasvi on luokiteltu uhatuksi.


title: Siv-Inger

text: Siv-Inger (oikealta nimeltään Siv-Inger Svensson, 7. maaliskuuta 1953 Laholm) on ruotsalainen iskelmälaulaja. Hänen ensimmäinen levytyksensä "Någon att älska" oli läpimurto vuonna 1971 jonka jälkeen muut levytykset Ruotsissa eivät saavuttaneet enää menestystä. Siv-Inger muutti suosion laskettua Hampuriin ja on saavuttanut siitä lähtien suosiota Saksassa nimellä Siw-Inger.


title: Tucsonin kansainvälinen lentoasema

text: Tucsonin kansainvälinen lentoasema (; ) on julkinen lentoasema, joka sijaitsee 10 kilometriä Tucsonista etelään. Lentoasema on Arizonan osavaltion toiseksi suurin, Phoenixin Sky Harborin kansainvälisen lentoaseman jälkeen.


title: Idänritariyökkönen

text: Idänritariyökkönen ("Catocala adultera") on kookas, ritariyökkösiin kuuluva yöperhoslaji.


title: Idänritariyökkönen

text: Useimpien sukulaistensa tapaan idänritariyökkönen on silmiinpistävän kookas perhonen. Vartalo on tasaisen harmaa. Pohjaväriltään sinertävänharmaissa etusiivissä on hyvä suojaväri. Leveät ja tummat sisempi- ja ulompipoikkiviiru erottuvat selvästi. Sisemmän poikkiviirun ulkopuolella siivessä on laaja valkeansävyinen alue. Munuaistäplä erottuu hyvin huonosti, mutta sen vieressä siivessä on ritariyökkösille ominainen, vino, vaalea täplä, joka erottuu hieman paremmin. Takasiipien väri on helakanpunainen. Niiden tumma reuna on kapeampi kuin kulmaritariyökkösellä ("Catocala nupta") ja siiven keskiosan tummassa raidassa on etureunan lähellä heikko sisäänpäinsuuntautuva lovi. Siipiväli on 73–80 mm.


title: Idänritariyökkönen

text: Idänritariyökkönen on levinneisyydeltään selvästi itäinen laji, jota tavataan Euroopassa vain pohjois- ja itäosissa. Levinneisyysalue jatkuu Venäjän ja Siperian poikki Kiinaan ja Koreaan. Suomessa levinneisyys on itäpainotteinen, mutta idänritariyökkönen on tunnettu vaeltaja, joka voi lentää kauaksikin syntymäsijoiltaan. Tämä laajentaa lajin esiintymisaluetta ja Suomessakin lajin voi tavata pohjoisinta Lappia myöten. Perhoset lentävät yhtenä sukupolvena heinäkuun lopulta syyskuun alkuun.


title: Idänritariyökkönen

text: Yleisesti ritariyökköset ovat puistoissa ja puutarhoissa viihtyviä lajeja ja myös idänritariyökkönen elää rehevissä metsissä ja kulttuuriympäristöissä. Lajin esiintymisessä on varsin suuria vuosittaisia vaihteluita. Laji tulee hyvin syötille ja hieman huonommin valolle.


title: Idänritariyökkönen

text: Muna on talvehtiva elämänvaihe.


title: Idänritariyökkönen

text: Toukka elää metsähaavalla ("Populus tremula").


title: George Bushin kansainvälinen lentoasema

text: George Bushin kansainvälinen lentoasema (, ) on julkinen lentoasema Houstonissa, Teksasin osavaltiossa, Yhdysvalloissa. Lentoasema on nimetty entisen Yhdysvaltain presidentin George H. W. Bushin mukaan ja se sijaitsee 24 kilometriä Houstonista pohjoiseen. Lentoasemalla on viisi terminaalia.


title: Vehkajärvi (Kuhmalahti)

text: Vehkajärvi on Kangasalaan kuuluva entisen Kuhmalahden kunnan kylä itäisellä Pirkanmaalla, samannimisen järven pohjoisrannalla sekä osa-alue. Vehkajärvi on noin 65 kilometriä Tampereelta itään seututie 325:ttä pitkin. Kylä sijaitsee Kymijoen ja Kokemäenjoen vesistöjen välisellä vedenjakajalla, jonka korkeimmat kohdat, Kivelänkangas ja Karinvuori, ovat noin 160 metriä merenpinnasta.


title: Vehkajärvi (Kuhmalahti)

text: Vehkajärvellä asuu vakinaisesti noin 120 henkeä, mutta kesäisin kylän väkimäärä kaksinkertaistuu vapaa-ajan asuntojen ansiosta. Vehkajärven nuorisoseura on perustettu 1917 ja sen juhlatalo Touhula on valmistunut 1927. Vehkajärven vanha koulu toimii kesäisin kesäkuun alusta elokuun alkuun nuorisoseuran kesäkahviona.


title: Vehkajärvi (Kuhmalahti)

text: Vuosina 2005–2008 kylässä ilmestyi ilmaisjakelulehti Vehkajärven Sanomat, jonka päätoimittajana toimi Ritva Tähkä ja kustantajana Esa Kylänlahti. Kylän verkkosivusto jatkaa lehden vanhalla nimellä.


title: Vehkajärvi (Kuhmalahti)

text: Suomen sisällissodan aikana 26. helmikuuta 1918 kylässä käytiin Vehkajärven taistelu.


title: Parietaria cretica

text: Parietaria cretica on nokkoskasvien heimoon ja "Parietaria"-sukuun kuuluva kasvi. Kasvin kukinta-aika on helmikuusta maaliskuuhun.


title: Parietaria cretica

text: Kasvia tavataan Italialle kuuluvalla Sisilian saarella sekä Kreikassa muun muassa Egeanmeren alueella ja Kreetan eteläpuolisilla Gávdoksen ja Gavdopoúlan saarilla.


title: Victoria Woodhull

text: Victoria Claflin Woodhull (23. syyskuuta 1838 – 9. kesäkuuta 1927) oli maineikas amerikkalainen suffragetti. Hän puhui muun muassa naisten oikeuksien, vapaan rakkauden ja spiritualismin puolesta. Lisäksi hän oli ensimmäinen nainen, joka perusti pankkiiriliikkeen Wall Streetille ja asettui ehdolle Yhdysvaltain presidentinvaaleissa.


title: Victoria Woodhull

text: Victoria Woodhull syntyi Homerissa, Ohiossa vuonna 1838. Hänen isänsä oli Reuben "Buck" Buckman Claflin ja äitinsä Roxanna Claflin. Victorialla oli kuusi sisarusta: Hebern, Maldon, Margaret Ann, Polly, Utica sekä Tennessee Celeste, josta tuli hyvin läheinen Victorian kanssa.


title: Victoria Woodhull

text: Woodhullin perhe joutui muuttamaan usein, koska Buck Claflin sotkeutui rikoksiin ja joutui helposti vaikeuksiin. Hän hankki perheen elatuksen erilaisilla huijauksilla, kuten myymällä patenttilääkkeitä ja esiintymällä valelääkärinä.


title: Victoria Woodhull

text: Sekä Victoria että Tennessee kokivat lapsesta lähtien omaavansa yliluonnollisia kykyjä. Victoria kertoi kolmivuotiaasta lähtien omaavansa yhteyden henkimaailmaan, hän muun muassa leikki vauvana kuolleiden sisarustensa kanssa ja kertoi saavansa yhteyden kuolleiseen naapureihin. Tennessee puolestaan pelotteli leikkitovereitaan viisivuotiaana väittämällä pystyvänsä lukemaan heidän ajatuksensa. Kun Foxin sisarukset synnyttivät spiritualistisen liikkeen 1840-luvun loppupuolella, Buck Claflin ohjasi Victorian ja Tennesseen luonnolliset taipumukset taloudellisesti kannattavaan suuntaan ja alkoi kiertämään siskosten kanssa meedioistuntoja pitäen. Istunnot osoittautuivat menestykseksi ja tuottivat riittävästi rahaa perheen elättämiseen.


title: Victoria Woodhull

text: Vuonna 1853 Victoria avioitui rochesterilaisen lääkärin Canning Woodhullin kanssa. Victoria oli vain 15-vuotias, ja avioliitto epäonnistui Canningin alkoholismin vuoksi. Heillä oli kaksi lasta, Byron ja Zulu Maude.


title: Victoria Woodhull

text: Koska Canning Woodhull ei kyennyt elättämään perhettään, Victoria palasi perheensä pariin. Yhdessä siskonsa Tennesseen kanssa he olivat pääesiintyjiä Buck Claflinin organisoimalla kiertueella, jossa tarjolla oli meedioistuntoja ja Buckin kehittelemiä syöpähoitoja. Kiertueen aikana, vuonna 1866, Victoria tutustui St.Louisissa eversti James Harvey Bloodiin, josta tuli Victorian pitkäaikainen kumppani.


title: Victoria Woodhull

text: Victoria perusti yhdessä siskonsa Tennesseen kanssa pankkiiriliikkeen Wall Streetille. Woodhull, Claflin & Company avattiin vuonna 1870 Cornelius Vanderbiltin tuella ja se teki sisaruksista varakkaita naisia.


title: Victoria Woodhull

text: Toukokuussa 1870 Victoria ja Tennessee hyödynsivät pörssivoittojaan ja perustivat lehden, jonka nimeksi tuli "Woodhull & Claflin's Weekly". Lehti ilmeistyi kuuden vuoden ajan ja se tuli kuuluisaksi artikkeleistaan, jotka käsittelivät muun muassa sukupuolivalistusta, vapaata rakkautta, naisten äänioikeutta, spiritualismia, kasvissyöntiä ja prostituution laillistamista. Lehdessä julkaistiin ensimmäinen englanninkielinen versio Karl Marxin Kommunistisesta manifestista vuonna 1871.


title: Victoria Woodhull

text: Vuonna 1872 lehdessä julkaistiin artikkeli, jossa paljastettiin aikansa julkkispastorin Henry Ward Beecherin avioliiton ulkopuolinen suhde. Artikkeli johti oikeudenkäyntiin, jossa Beecher ei kuitenkaan saanut tuomiota.


title: Näiveet

text: Näiveet ("Orobanche") on vähintään noin 150 lajia käsittävä loiskasvisuku näivekasvien heimossa. Se on myös heimonsa nimisuku. Näiveet ovat monivuotisia lehtivihreättömiä ruohovartisten kasvien ja pensaiden juuriloisia. Niiden isäntäkasvivalikoima on laaja, yleensä yksi näivelaji on sopeutunut loisimaan vain yhdellä isäntäkasvilajilla.


title: Näiveet

text: Suomessa näiveitä on tavattu vain kasvitieteellisissä puutarhoissa.


title: Niilo Söyrinki

text: Niilo Söyrinki (5. joulukuuta 1907 Vesilahti – 23. huhtikuuta 1991 Helsinki) oli suomalainen kasvitieteilijä.


title: Niilo Söyrinki

text: Söyrinki kirjoitti ylioppilaaksi Tampereen klassillisesta lukiosta 1926. Seuraavana vuonna hän kirjoittautui Helsingin yliopistoon, jossa opiskeli ensin biologiaa myöhemmin kasvitiedettä. Filosofian kandidaatiksi Söyrinki valmistui 1934 ja tohtoriksi 1938.


title: Niilo Söyrinki

text: Söyrinki toimi Helsingin yliopiston kasvitieteen apulaisprofessorina 1945–1960. Hän siirtyi vasta perustetun Oulun yliopiston kasvitieteen professoriksi 1960 ja toimi virassa aina eläkkeelle siirtymiseensä vuoteen 1971 saakka. Vuosina 1963–1965 Söyrinki toimi myös Oulun yliopiston rehtorina.


title: Niilo Söyrinki

text: Söyrinki oli luonnonsuojelun edelläkävijöitä Suomessa. Hän oli perustamassa Suomen luonnonsuojeluliiton edeltäjää Suomen luonnonsuojeluyhdistystä 1938.


title: Niilo Söyrinki

text: Niilo Söyringin veli oli pastori, kansanopiston johtaja Sulo Iivari Söyrinki.


title: Neuvostoliiton viisivuotissuunnitelma (kirja)

text: Neuvostoliiton viisivuotissuunnitelma on yhdysvaltalaisen H. R. Knickerbockerin kirjoittama kirja, jonka hän laati vuosina 1930–1931 Neuvostoliittoon tekemänsä vierailun pohjalta. Kirjan on suomentanut Eino Palola ja kustantanut Kustannusosakeyhtiö Minerva. Kirja on 235-sivuinen.


text: Kirjoittaja kuvaa näkemäänsä kuten journalisti. Kirjoitusajankohtana Yhdysvallat tuki Stalinin aloittamaa ensimmäistä viisivuotissuunnitelmaa lainoilla, teknisellä avulla ja sallimalla massiivisen puumäärän tuonnin Neuvostoliitosta. Siksi kirjoittaja ei välttämättä ole kommunisti, vaikka kirjan sävy on ihaileva.


text: Kirjoittaja kuvaa Neuvostoliiton ensimmäisen viisivuotissuunnitelman tilaa noin kaksi vuotta sen aloittamisen jälkeen tietämättä, että se saavuttaa tavoitteensa neljässä vuodessa. Suunnitelman alku oli lokakuussa 1928 ja nominaalinen päätös olisi ollut lokakuussa 1933.


text: Kirja kuvaa Gosplanin suunnitelman seurantajärjestelmän ulottuvan piirikuntatasolle. Kirjan mukaan ensimmäistä viisivuotissuunnitelmaa päivitettiin jatkuvasti jo suunnitelman alkupuoliskolla kohti jatkuvasti korkeampia tavoitteita. Kirjan esipuhe pohtii Neuvostoliiton tuloa länsimaiden markkinoille, jota pohdittiin uudestaan 1970-luvulla, silloin muun muassa kansainvälisten merikuljetuksien kohdalla. Kirjan ennusteessa kyseessä lienee ollut puukauppa ja kaupan mahdollinen laajeneminen metalleihin.


title: William P. Hobbyn lentoasema

text: William P. Hobbyn lentoasema () on toinen Houstonin kahdesta julkisesta lentoasemasta George Bushin kansainvälisen lentoaseman lisäksi. Lentoasema on Houstonin vanhin kaupallinen lentoasema ja se on nimetty entisen Texasin kuvernöörin William P. Hobbyn mukaan. Sitä käytti 12 163 344 matkustajaa vuonna 2015.


title: Markku Karvonen

text: Markku Juhani Karvonen (19. helmikuuta 1966 – 26. syyskuuta 2018) oli suomalainen pika- ja aitajuoksija. Hän edusti urallaan Tornion Pyryä ja Jyväskylän Kenttäurheilijoita ja häntä valmensivat Timo Lintumaa, Heikki Alasaukko-oja ja Antti Mero.


title: Markku Karvonen

text: Karvonen voitti 400 metrin aitojen Suomen mestaruuden Hämeenlinnassa 1988 ajalla 51,13. Hän oli myös kaksi kertaa pronssilla, Vaasassa 1986 ajalla 51,96 ja Oulussa 1990 ajalla 51,72. Viestijuoksun SM-kisoissa hän saavutti pronssia 4 × 400 metrin viestijuoksussa vuonna 1994.


title: Markku Karvonen

text: Karvosen ennätys 400 metrin aidoissa on 50,94, jonka hän juoksi Riihimäellä 5. kesäkuuta 1988. (kymmenen parhaan juoksun keskiarvo: 51,20). Hänen muita ennätyksiään ovat 200 metrin 22,62, 400 metrin 48,37 ja 110 metrin aitojen 15,03.


title: Markku Karvonen

text: Kalevan Kisoissa


title: Pekka Hämäläinen (jääkiekkovalmentaja)

text: Pekka Hämäläinen (s. 19. heinäkuuta 1953 Joensuu) on suomalainen jääkiekkovalmentaja ja entinen jääkiekkoilija.


title: Pekka Hämäläinen (jääkiekkovalmentaja)

text: Hämäläinen toimi SM-liigassa KalPan päävalmentajana vuonna 1996. Suomen naisten jääkiekkomaajoukkueen päävalmentajana hän toimi vuosina 2009–2012. Kesäkuussa 2013 hänet valittiin Itävallan naisten jääkiekkomaajoukkueen päävalmentajaksi.


title: Pekka Hämäläinen (jääkiekkovalmentaja)

text: Hämäläinen pelasi kaudella 1979–1980 SM-liigassa Kiekkoreippaassa 35 ottelua tehopistein 2+1.


title: Kuin tumma yö

text: Kuin tumma yö on Pekka Himangan albumi vuodelta 1990.


title: Lontoon kaupunginvaltuusto

text: Lontoon kaupunginvaltuusto () on vaaleilla valittu elin, joka toimii yhdessä pormestarin kanssa johtaman Suur-Lontoon yleishallintoviranomaisen kanssa. Valtuuston 25 edustajaa valitaan neljän vuoden välein. Vuodesta 2012 lähtien suurin puolue on työväenpuolue 12 paikalla ja toiseksi suurin konservatiivipuolue 9 paikalla. Liberaalidemokraateilla ja vihreillä on kaksi paikkaa kullakin.


title: Koillis-Englanti

text: Koillis-Englanti () on yksi Englannin yhdeksästä hallintoalueesta. Alue käsittää Northumberlandin, County Durhamin, Tyne and Wearin ja Tees Valleyn kreivikunnat. Alueen väkiluku oli vuoden 2011 väestönlaskennassa 2 597 000.


title: Koillis-Englanti

text: Alueen tärkein kaupunki on Newcastle upon Tyne. Koillis-Englannin hallintoalue rajoittuu lännessä Luoteis-Englantiin, etelässä Yorkshiren ja Humberin hallintoalueeseen, idässä Pohjanmereen ja pohjoisessa Skotlantiin.


title: Suur-Lontoon yleishallintoviranomainen

text: Suur-Lontoon yleishallintoviranomainen (engl. "Greater London Authority") on Suur-Lontoon korkein hallintoelin. Se koostuu Lontoon pormestarista ja 25:stä Lontoon kaupunginvaltuuston jäsenestä, jotka valitaan vaaleilla.


title: Suur-Lontoon yleishallintoviranomainen

text: Aluehallintoasetuksen mukaan GLA:slla on ratkaiseva strateginen rooli Lontoon talous-, asumis-, poliisi-, liikenne-, kaavoitus-, ympäristö-, kulttuuri- ja terveysasioissa. Suurin osa sen toiminnasta rahoitetaan valtion varoista. Lontoon kaupunkipiirit keräävät kunnallisveroa, ja luovuttavat siitä osan GLA:lle.


title: Runepoli

text: Runepoli on Suomen suurin RuneScape-verkkoyhteisö, joka on perustettu vuonna 2003 suomalaisten pelaajien tueksi. Sivusto tarjoaa peliin liittyviä ohjeita ja oppaita, keskustelualueen, sekä järjestää tapahtumia omatoimisesti ja myös yhteistyössä Runescapea hallinnoivan Jagexin kanssa. Vuonna 2009 Runepoli valittiin Runescapen viralliseen yhteistyöohjelmaan ainoana suomalaisena ja se on tällä hetkellä korkeimmalla tukitasolla.


title: Raider Nation

text: Raider Nation () on NFL:ssä pelaavan Oakland Raidersin epävirallinen faniryhmä. Heillä on oma katsoja-alueensa Raidersien kotikentällä O.co Coliseumissa (Sektorit 104-107), jota kutsutaan nimellä "black hole". ().


title: Raider Nation

text: Yhdysvaltalainen Raidersien entisestä kotikaupungista Los Angelesista kotoisin oleva rap-artisti Ice Cube on tehnyt Raider Nationista kertovan samannimisen laulun. Se julkaistiin elokuussa 2009.


title: Suodatinpaperi

text: Suodatinpaperi on puoliläpäisevää paperia, jota käytetään erottamaan kiinteitä epäpuhtauksia tai muita aineita nesteestä tai kaasusta.


title: Suodatinpaperi

text: Suodattimista mitattavia ominaisuuksia ovat muun muassa erotusaste, likakapasiteetti, suodatuspinta-ala, alkupaine-ero ja nimellispaine. Taloudellisessa mielessä ei ole kannattavaa erottaa epäpuhtauksia liian tarkasti, sillä tiheämpi suodatin tukkeutuu nopeammin ja järjestelmän välykset saattavat jopa sallia pieniä epäpuhtauksia. Suodatinpaperin laskostuksessa pyritään maksimoimaan suodatuspinta-alaa, sillä suodattimen kestoikä on verrannollinen paperin määrään. Tavanomainen muoto on tähti-laskostus, jossa paperi laskostetaan säteittäisesti ympyränmuotoiselle kehälle. Sovelluksesta riippuen suodatinpaperi saattaa olla rakennettu peltikotelon sisälle.


title: Suodatinpaperi

text: Ilmansuodattimen tarkoitus on puhdistaa ilmaa epäpuhtauksista. Yleisiä käyttökohteita ovat moottoreiden imuilman sekä asuntojen ja autojen sisäilman suodatus. Henkilösuojaimina käytetään paperisuodatinmaskeja, jotka ovat tarkoitettuja esimerkiksi pölyisiin olosuhteisiin suodattamaan ilmassa olevia hiukkasia.


title: Suodatinpaperi

text: Kahvinkeittimessä ja teepussissa käytetään suodatinpaperia, jonka tarkoitus on estää purujen vapautuminen juomaan mutta päästää lävitseen puruista veteen liuenneet ainesosat. Kahvin ja teen suodattamiseen tarkoitetulle kertakäyttösuodatinpaperille on mahdollista saada ympäristömerkki, mikäli valmistus täyttää sen kriteerit.


title: Suodatinpaperi

text: Polttoainesuodattimia käytetään suodattamaan tankista tulevasta polttoaineesta epäpuhtaudet pois, ennen kuin polttoaine menee moottoriin. Etenkin dieselmoottorin polttoaineen korkeapaineinen ruiskutusjärjestelmä on hyvin herkkä epäpuhtauksille. Vanhemmissa rivipumpuissa riitti 10 µm suodatustarkkuus, kun taas yhteispaineruiskutuslaitteet voivat vaatia 2–5 µm suodatustarkkuutta. Mikäli polttoainesuodattimessa alkaa esiintyä tukkoisuutta, saattavat jakajapumpulla varustetut dieselmoottorit kärsiä huonosta käynnistyvyydestä, tehottomuudesta ja savutuksesta.


title: Suodatinpaperi

text: Öljynsuodattimia käytetään voitelujärjestelmissä poistamaan järjestelmään kertyviä epäpuhtauksia ja suodatinmateriaali voi olla esimerkiksi kyllästettyä orgaanista paperia. Öljynsuodattimia on erilaisia rakenteita erilaisiin käyttötarpeisiin, esimerkiksi painesuodatin, paluusuodatin tai sivuvirtaussuodatin.


title: Cyrtopodion kotschyi

text: Cyrtopodion kotschyi on gekkolaji.


title: Cyrtopodion kotschyi

text: Lajia tavataan Italiassa kaakkoisilla Basilicatan ja Apulian alueilla. Albaniassa laji elää Vlorësta Shkodëriin ulottuvalla ranta-alueella. Kosovossa lajia tavataan Prizrenissä. "Cyrtopodion kotschyi" elää myös Makedoniassa. Bulgariassa laji elää maan etelä- ja itäosissa. Kreikassa lajia tavataan suuressa osassa maata, kuten esimerkiksi Kykladeilla, Kreetalla, Sporadeilla ja Joonianmeren alueella. Kreikan pienillä saarilla laji on hyvin yleinen. Turkissa "Cyrtopodion kotschyi" elää Anatolian alueella. Ukrainassa levinneisyysalue käsittää Krimin niemimaan eteläisen osan. Syyriassa lajia tavataan maan läntisissä ja pohjoisissa osissa. Israelissa levinneisyysalueeseen kuuluvat maan keski- ja pohjoisosat. Jordaniassa "Cyrtopodion kotschyi" elää maan luoteisosassa. Myös Kypros ja Libanon kuuluvat levinneisyysalueeseen. Unkarista on löydetty kaksi elinpaikkaa. Sen sijaan on epävarmaa kuuluvatko Iran ja Irak levinneisyysalueeseen.


title: Cyrtopodion kotschyi

text: Lajilla ei suurimmassa osassa levinneisyysaluetta ole suuria uhkia. Levinneisyysalueen eteläosissa uhkana ovat maatalouden kehittyminen ja kaupungistuminen.


title: Cyrtopodion kotschyi

text: Laji kiipeilee, ja sitä tavataan kivikkoisilla, kallioisilla ja kuivilla paikoilla. Elinpaikkoja ovat muun muassa rakennukset, pensaikkoiset maat, kivimuurit ja puiden rungot. Esimerkiksi pääosassa Jordaniaa ja Israelia lajia tavataan ainoastaan puiden rungoilta. "Cyrtopodion kotschyi" elää tavallisesti matalilla alueilla, mutta voidaan tavata aina 1 700 metrin korkeudestakin.


title: Ilmailulääketieteen keskus

text: Ilmailulääketieteen keskus ("Aeromedical Center", lyhenne AeMC tai AMC) on Suomessa Liikenteen turvallisuusvirasto Trafin valtuuttama ilmailulääketieteen erikoisalan tunteva lääketieteellinen yksikkö. Vuonna 2016 Suomessa oli kolme AeMC-valtuutuksen saanutta keskusta: Ilmailulääketieteen keskus (SOTLK, AeMC) Helsingissä Meilahden sairaalan alueella Biomedicum II -yksikössä, Finnairin Terveyspalvelut (AeMC) Helsinki-Vantaan lentoasemalla ja Lääkärikeskus Aavan Vantaanportin yksikkö. Näiden lisäksi Trafin valtuuttamia ilmailulääkäreitä löytyy esimerkiksi useasta yksityisestä terveys- tai lääkäritalosta sekä muutamien varuskuntien terveysasemilta.


title: Ilmailulääketieteen keskus

text: Kun puolustushallinnon ulkopuolinen henkilö on mukana hävittäjäkoneessa tai suihkuharjoituskoneessa on hänet testattu ennen lentoa AeMC:ssä.


title: Ilmailulääketieteen keskus

text: Keskuksilla ja sen alaisilla, eri puolella maata toimivilla ilmailulääkäreillä, on oikeus kirjoittaa lääkärintodistus lääketieteellistä kelpoisuustodistusta varten, jonka Liikenteen turvallisuusvirasto Trafin ilmailulääketieteen yksikkö AMS (Aeromedical Section) myöntää. Ilmailulääkäriltä vaaditaan erikoislääkärin tutkinto sekä vähintään 60 tunnin peruskurssi ilmailulääketieteestä loppukokeineen. Tällä osaamisella voi hakea luokan kaksi ilmailulääkärin valtuutusta (AME2). Jatkokouluksella ja riittävällä työkokemuksella voi hakea edelleen luokan yksi (AME1) ilmailulääkärin oikeuksia.


title: Ilmailulääketieteen keskus

text: Ilmailulääkärin (AME2) todistus vaaditaan lennonjohtajilta, lennontiedottajilta, yleis- ja harrasteilmailijoilta sekä matkustamomiehistön jäseniltä (lentoemännät ja sturetit). Ammattilentäjien terveystarkastuksen tekee jatkokouluttautunut AME1-pätevyyden omaava lääkäri. Joidenkin ammattikelpoisuusluokkien ensimmäiset tarkastukset on kuitenkin tehtävä ilmailulääketieteen keskuksessa (AeMC).


title: Ilmailulääketieteen keskus

text: Vuonna 2015 Trafin tilastoissa oli yli 8 300 voimassa olevaa ilmailulääketieteellistä kelpoisuustodistusta. Näistä runsas 2 100 oli kategorian 1 ammattilentäjälle myönnettyjä ilmailulääketieteellisiä kelpoisuustodistuksia ( CPL, ATPL= commercial pilot licence, airline transport pilot licence).


title: Asturian ruhtinas

text: Asturian ruhtinas () on historiallinen arvonimi, joka annetaan Espanjan kruununperilliselle. Arvonimeä käytettiin myös jo Espanjan kuningaskuntaa edeltäneessä Kastilian kuningaskunnassa. Nykyinen Asturian ruhtinatar on Leonor, Espanjan kuninkaan Felipe VI:n ja kuningatar Letizian tytär. Muita samankaltaisia espanjalaisia arvonimiä ovat Vianan ruhtinas, Gironan ruhtinas, Montblancin herttua, Cerveran kreivi ja Balaguerin lordi.


title: Asturian ruhtinas

text: Kun Espanjan diktaattori Francisco Franco nimitti Juan Carlos de Borbónin seuraajakseen Espanjan kuninkaaksi, hän antoi Borbónille arvonimeksi Asturian ruhtinaan sijaan Espanjan ruhtinas.


title: Asturian ruhtinas

text: Silloinen Asturian ruhtinas, nykyinen kuningas Felipe VI aloitti tavan jakaa Asturian ruhtinaan palkintoja.


title: Suomen sosiaalipsykologit

text: Suomen sosiaalipsykologit ry on yhdistys, johon kuuluu sekä valmistuneita että vielä opiskelevia sosiaalipsykologian maistereita. Suomen sosiaalipsykologit ry on perustettu vuonna 1999. Yhdistyksen tarkoituksena on sosiaalipsykologian maistereiden ammatillisen ja yhteiskunnallisen aseman parantaminen, tunnetuksi tekeminen ja valmistuneiden ammattitaidon kehittäminen. Yhdistys pyrkii myös edistämään alan koulutusta ja tutkimusta sekä toimimaan yhdistävänä elimenä. Yhdistys julkaisee lehteä Sosiaalipsykologi.


title: Maha (elokuva)

text: Maha ("Estômago") on brasilialainen elokuva vuodelta 2007. Elokuva on kulinaristinen tarina köyhästä Nonatosta. Hän saapuu suurkaupunkiin ja tekee siellä uraa kokkina ja rakastajana sekä lopulta vankilasellin ykkösenä.


title: Kornetti (täsmennyssivu)

text: Kornetti tarkoittaa:


title: Marcus Nikkanen

text: Marcus (tai Markus) Rafael Nikkanen (26. tammikuuta 1904 Helsinki – 28. maaliskuuta 1985 Helsinki) oli suomalainen taitoluistelija. Nikkanen saavutti pronssia vuoden 1930 EM-kilpailuissa. Hän ylsi pronssille myös vuoden 1933 maailmanmestaruuskisoissa. Kyseessä oli ensimmäinen suomalaisen taitoluistelijan saavuttama henkilökohtainen MM-mitali.


title: Marcus Nikkanen

text: Talviolympialaisissa Nikkanen sijoittui Sankt Moritzissa 1928 kuudenneksi, Lake Placidissa 1932 neljänneksi ja Garmisch-Partenkirchenissä 1936 seitsemänneksi. Sankt Moritzissa 1928 hän sairastui kovaan kuumeeseen ennen vapaaluisteluosuutta. Lake Placidin neljäs sija vuonna 1932 on historian paras suomalaisen taitoluistelijan sijoitus olympialaisten yksinluistelussa. Lake Placidin olympiajoukkueeseen Nikkanen valittiin sillä ehdolla, että hän maksaisi itse omat matkakulunsa. Olympialaisten jälkeen hän esiintyi Helsingissä yhdessä Sonja Henien kanssa.


title: Marcus Nikkanen

text: Nikkanen edusti Helsingfors Skridskoklubbia. Hän voitti urallaan yhteensä kymmenen Suomen-mestaruutta vuosina 1927–1930, 1934, 1935, 1938, 1939, 1945 ja 1946. Toisen maailmansodan jälkeen Nikkanen valmensi New York Skating Clubissa Yhdysvalloissa 1945–1951. Myöhemmin hän perusti Torontoon valmentajille tarkoitetun taitoluistelukoulun. Nikkanen muutti takaisin Helsinkiin 1970-luvun lopussa. Saman vuosikymmenen alkupuolella vuoden 1976 olympialaisten taitoluistelussa kultaa voittanut Dorothy Hamill oli hänen valmennuksessaan. Nikkasen ohjauksessa harjoitelleisiin luistelijoihin kuului myös kanadalainen Charles Snelling, joka voitti maansa mestaruuden kuudesti ja saavutti pronssia vuoden 1957 MM-kilpailuissa Colorado Springsissä. Nikkasta itseään valmensivat muun muassa Walter Jakobsson ja Sakari Ilmanen.


title: Marcus Nikkanen

text: Myös Marcus Nikkasen veli Bertel oli taitoluistelija, joka voitti yksinluistelun Suomen-mestaruuden kolme kertaa.


title: Kornetti (sotilasarvo)

text: Kornetti on käytöstä poistunut ratsuväen ja rakuunoiden sotilasarvo, joka vastasi muiden aselajien vänrikkiä. Vänrikki ja kornetti, samoin kuin merivoimien aliluutnantti, olivat alimpia varsinaisia upseerinarvoja luutnantin alapuolella.


title: Kornetti (sotilasarvo)

text: Esimerkiksi Suomen marsalkka Carl Gustaf Emil Mannerheim valmistui kornetiksi vuonna 1889 Nikolain ratsuväkikoulusta Pietarista.


title: Kuninkaalliset häät

text: Kuninkaalliset häät on Stanley Donenin ohjaama elokuvamusikaali lehtimiehistä, jotka kerääntyvät Lontooseen seuraamaan kuninkaallisia häitä. 1951 valmistuneen filmin pääosassa Fred Astaire tanssii jopa katossa.


title: Laulaen maihin

text: Laulaen maihin () on George Sidneyn ohjaama elokuvamusikaali vuodelta 1945, jonka käsikirjoitti Natalie Marcin sekä Isobel Lennart. Yhdysvaltalaisfilmin pääosissa nähdään Gene Kelly ja Frank Sinatra. Elokuva muistetaan erityisesti fantasiajaksosta, jossa Kelly tanssii Jerry-hiiren ja muiden piirroshahmojen kanssa.


title: Air boat

text: Air boat, suokiituri eli rämevene on työntöpotkurilla toimiva latteapohjainen vesi- ja suokulkuneuvo. Moottorin voima välittyy siinä ilmaan. Aluksessa käytetään joko auton tai lentokoneen moottoria. Ne ovat suosittuja esimerkiksi Floridan rämealueilla Evergladesissa.


title: SSX (videopeli)

text: SSX (Snowboard Supercross) on EA Sports Bigin vuonna 2000 PlayStation 2:lle julkaisema lumilautailupeli. SSX on samannimisen pelisarjan ensimmäinen osa. Pelin kehitti EA Canada.


title: SSX (videopeli)

text: SSX ilmestyi heti PlayStation 2:n tultua markkinoille ja arvostelijat pitivät sitä yhtenä parhaista julkaisun yhteydessä ilmestyneistä peleistä.


title: Natalinkiuru

text: Natalinkiuru ("Certhilauda semitorquata") on eteläafrikkalainen varpuslintu. Sen elinympäristö käsittää Etelä-Afrikan ja Lesothon ruohostomaita, ja siitä tunnetaan kolme alalajia. Andrew Smith kuvaili lajin holotyypin Colesbergista Oranjejoelta 1836.


title: Antti Reenpää

text: Antti Reenpää (s. 1957) on diplomi-insinööri, joka toimi Otavan kirjaryhmän johtajana 2000–2010. Hän on ollut aiemmin Otavan merkittävä keulakuva yhdessä vaimonsa Leena Majander-Reenpään kanssa, ja he ovat yhdessä vaikuttaneet Otavan julkaisulinjaan.


title: Antti Reenpää

text: Antti Reenpää jätti tehtävänsä maaliskuun alusta 2010, ja ilmoitus herätti kohua niin kirjapiireissä kuin julkisuudessakin.


title: Antti Reenpää

text: Antti Reenpään isä on Otavan hallituksen puheenjohtaja Olli Reenpää.


title: Karookiuru

text: Karookiuru ("Certhilauda subcoronata") on eteläafrikkalainen varpuslintu. Sen elinympäristö käsittää Namibian keski- ja eteläosat sekä Etelä-Afrikan pohjoiset ja läntiset osat. Siitä tunnetaan neljä alalajia. Andrew Smith kuvaili lajin holotyypin Deelfonteinista Kapmaan pohjoisosasta 1843.


title: Renqvist

text: Renqvist on ruotsinkielinen sukunimi. Se voi viitata seuraaviin:


title: Pitkänokkakiuru

text: Pitkänokkakiuru ("Certhilauda curvirostris") on eteläafrikkalainen varpuslintu. Sen elinympäristö ulottuu Namibian lounaiskolkasta Etelä-Afrikan Kapkaupunkiin, ja siitä tunnetaan kaksi alalajia. Johann Hermann kuvaili lajin holotyypin Hyväntoivonniemeltä 1783.


title: Joululevy (Ismo Alanko Säätiö)

text: Joululevy (tunnetaan myös nimellä Vittu kun vituttaa) on Ismo Alanko Säätiön single, joka julkaistiin 22. marraskuuta 1999 levymerkillä Poko Rekords. Se nousi Suomen virallisen singlelistan sijalle 2.


title: Puna-aavikkokiuru

text: Puna-aavikkokiuru ("Calendulauda burra"), myös "Certhilauda burra", on etelä-afrikkalainen varpuslintu. Sen elinympäristö käsittää maan Kapmaan luoteisosan Bushmanlandin. Outram Bangs kuvaili lajin holotyypin Great Namaqualandista 1830.


title: Karooviheltäjäkiuru

text: Karooviheltäjäkiuru ("Calendulauda albescens"), myös "Certhilauda albescens", eli aiemmalta nimeltään vehnäkiuru on etelä-afrikkalainen varpuslintu. Sen elinympäristö käsittää maan lounaisosan ja Karoon kuivat seudut, ja siitä tunnetaan neljä alalajia. Frédéric de Lafresnaye kuvaili lajin holotyypin Kapkaupungin Bloubergista 1839.


title: Löyttyniemi

text: Löyttyniemi voi tarkoittaa seuraavia suomalaisia henkilöitä:


title: Dyynikiuru

text: Dyynikiuru ("Calendulauda erythrochlamys"), myös "Certhilauda erythrochlamys", on eteläafrikkalainen varpuslintu. Sen elinympäristö käsittää Namibian keski- ja länsiosia Walvis Baysta Lüderitziin. Hugh Edwin Strickland kuvaili lajin holotyypin Damaramaasta läheltä Walvis Bayta 1853.


title: Benguelankiuru

text: Benguelankiuru ("Certhilauda benguelensis") on lounaisafrikkalainen varpuslintu. Sen elinympäristö ulottuu Angolan lounaisosista Namibian luoteisosiin Brandbergiin saakka. Siitä tunnetaan kaksi alalajia. Richard Bowdler Sharpe kuvaili lajin holotyypin Angolan Benguelasta 1904.


title: Zoo York

text: Zoo York on yhdysvaltalainen katumuotivaatemerkki. Yhtiö valmistaa myös rullalautoja. Zoo York on perustettu New Yorkissa vuonna 1993.


title: Karl Ove Knausgård

text: Karl Ove Knausgård [ˈkɑːɭ ˈuːvə ˈknæʉsˌgɔːɾ] (s. 6. joulukuuta 1968 Oslo) on norjalainen kirjailija.


title: Karl Ove Knausgård

text: Norjassa palkittu kirjailija on ollut ehdokkaana Pohjoismaiden neuvoston kirjallisuuspalkinnon saajaksi kahdesti, 2005 ja 2010. Knausgårdin esikoisteos "Ute av verden" herätti suurta huomiota ja sai norjalaisten kriitikoiden palkinnon Kritikerprisenin. Hänen toinen teoksensa "En tid for alt" oli ehdokkaana Pohjoismaiden neuvoston kirjallisuuspalkinnon saajaksi.


title: Karl Ove Knausgård

text: Knausgårdilla on neljä lasta ruotsalaisen kirjailijan Linda Boström Knausgårdin kanssa. He avioituivat vuonna 2007, mutta Boström kertoi 25.11.2016 julkaistussa Dagens Nyheter -lehden haastattelussa parin eroavan. Linda Boström Knausgård on myös henkilönä teoksessa "Taisteluni". Knausgård asuu Ruotsissa.


title: Karl Ove Knausgård

text: Knausgård on kirjoittanut kuusiosaisen, kolmetuhatsivuisen omaelämäkerrallisen romaanisarjan "Taisteluni", jonka neljäs ja viides osa ilmestyivät norjaksi keväällä 2010 ja viimeinen osa vuonna 2011. Sarjan yhteydessä häntä on verrattu muun muassa Kalle Päätaloon. Knausgård kuvaa teoksissaan yksityiskohtaisesti arkielämää, mutta hänen tyylinsä on norjalaiskirjallisuudelle ominaisesti esseististä ja hän sijoittaa arjen tapahtumien keskelle mietelmiä ajan, muistin ja olemassaolon luonteesta. Knausgårdin suku on harkinnut kunnianloukkaussyytteen nostamista Knausgårdia ja hänen kustantajaansa Oktoberia vastaan. Sarjan ensimmäinen osa voitti vuonna 2009 norjalaisen Brage-palkinnon. Teos oli ehdolla myös Pohjoismaiden neuvoston kirjallisuuspalkinnon saajaksi vuonna 2010.


title: Karl Ove Knausgård

text: Knausgård herätti Norjassa paheksuntaa verratessaan romaanisarjansa päätösosassa Utøyan joukkosurman Norjassa herättämiä tunteita Saksan 1930-luvun tuntemuksiin. Osassa on Adolf Hitleriä koskeva essee, jossa Knausgård yrittää ymmärtää silloisen Saksan tapahtumia. Oscar Rossin mukaan hän ei arvota tapahtumia vaan vertaa massapsykologista tunnetta ja tarvetta. Knausgård on itse luonnehtinut päätösosaa ”kirjalliseksi itsemurhaksi”. Hän on myös ilmoittanut, ettei ole enää ”kirjailija”, mikä on Norjassa tulkittu niin, ettei hän enää kirjoita.


title: Karl Ove Knausgård

text: Suomessa "Taisteluni: Ensimmäinen kirja" julkaistiin syksyllä 2011 ja seuraavat osat sen jälkeen vuoden välein. Kuudes osa ilmestyi keväällä 2016. Teokset on suomentanut Katriina Huttunen.


title: Karl Ove Knausgård

text: "Taisteluni"-kirjojen Pohjoismaissa nostattamaa hälyä ei ole ymmärretty Yhdysvalloissa, mitä norjalaistaustainen kirjailija Siri Hustvedt on selittänyt sillä, että Norjassa koetaan kirjassa esitetyn kaltaisista asioista kirjoittaminen häpeällisenä. Myös kirjan otsikko, jonka katsotaan viittaavan Hitlerin teokseen "Taisteluni" on Yhdysvalloissa hyväksytty, ja ensimmäinen osa ilmestyi nimellä "My Struggle". Britanniassa sarjan avausosa julkaistiin nimellä "A Death in the Family", ja Saksassa nimenä on "Sterben".


title: Aasianpensaskiuru

text: Aasianpensaskiuru ("Mirafra assamica") on eteläaasialainen varpuslintu. Sen elinympäristö ulottuu Pohjois-Intiasta ja Etelä-Nepalista Bhutaniin, Bangladeshiin ja Myanmarin länsireunaan. Thomas Horsfield kuvaili lajin holotyypin Intian Assamista 1840.


title: Mikko Helanen

text: Mikko Helanen (s. 25. lokakuuta 1980) on entinen suomalainen salibandyn pelaaja, nykyisin Salibandyliiton Pohjanmaan aluevastaava. Kaudella 2010–2011 hän edusti Seinäjoen Peliveljiä. Helanen edusti pääsarjaurallaan myös OLSia. Hän pelasi urallaan 269 Salibandyliigan runkosarjaottelua teholukemin 227+221=448. Pudotuspeleissä hän pelasi 51 ottelua tehoin 27+26=53. Helanen saavutti SPV:n riveissä SM-hopeaa (2011) ja kaksi SM-pronssia (2010 ja 2009).


title: Jyrki Holopainen

text: Jyrki Holopainen (s. 29. joulukuuta 1987) on suomalainen salibandyn pelaaja. Holopainen edustaa Salibandyliigassa pelaavaa Seinäjoen Peliveljiä. Hän on edustanut pääsarjaurallaan myös OLS:ia.


title: Jyrki Holopainen

text: Holopainen on saavuttanut SPV:n riveissä kolme Suomen mestaruutta (2012, 2013, 2015), yhden hopean (2011), kolme pronssia (2009, 2010, 2017), Suomen Cupin voiton (2011) sekä Champions Cupin hopean (2013).


title: Birminghamin kansainvälinen lentoasema (Yhdysvallat)

text: Birminghamin kansainvälinen lentoasema (; ) on julkinen lentoasema, joka sijaitsee Alabamassa ja palvelee Birminghamin kaupunkia. Lentoasema on osavaltion suurin.


title: Koskenniemi

text: Koskenniemi voi viitata seuraaviin henkilöihin:


title: David Rytych

text: David Rytych (s. 4. tammikuuta 1987 Praha) on tšekkiläinen salibandymaalivahti. Kaudella 2011–2012 hän edustaa SSV:tä. Rytych on pelannut Tšekin salibandymaajoukkueessa vuodesta 2006 lähtien.


title: David Rytych

text:
Rytych pelasi kotimaassaan SSK Futuressa viisi kautta kunnes tuli SPV:hen 2009 ensimmäistä kertaa ulkomaa liigaan. 2010 tie vei Josbaan jossa Rytych pelasi hyvän kauden. 31. lokakuuta 2010 Rytych onnistui maalinteossa Loviisan Toria vastaan. Vuoden 2010 MM-kisoissa Rytych voitti joukkueensa Tšekin kanssa pronssia. 2011 Rytych oli haluttua tavaraa Suomeen että Tšekkiinkin, joten hän valitsi SSV:n ja pitää tätä elämänsä mahdollisuutena. Rytychin kausi alkoi huonosti ja hänet jouduttiin vaihtamaan muutaman kerran kesken ottelun, mutta myöhemmin hän on pelannut upeasti ja on valittu kerran kuukauden pelaajaksi.
Kausi 2009–2010:
Ottelut 26,
Pelatut ottelut 13,
pisteet 1+0=1,
jäähyt 0 min,
torjunnat 294,
päästetyt maalit 62,
torjunta-% 82.58%


title: David Rytych

text:
Pudotuspelit 2009–2010:
Ottelut 8,
Pelatut ottelut 2,
pisteet 0+0=0,
jäähyt 0 min,
torjunnat 44,
päästetyt maalit 16,
torjunta-% 73.33%


title: David Rytych

text:
Kausi 2010–2011:
Ottelut 23,
Pelatut ottelut 18,
pisteet 1+1=2,
jäähyt 0 min,
torjunnat 322,
päästetyt maalit 71,
torjunta-% 81.93%


title: David Rytych

text:
Pudotuspelit 2010–2011:
Ottelut 4,
Pelatut ottelut 4,
pisteet 0+0=0,
jäähyt 0 min,
torjunnat 64,
päästetyt maalit 19,
torjunta-% 77.11%


title: 4,4′-metyleenidianiliini

text: 4,4′-metyleenidianiliini eli MDA (CHN) on orgaaninen yhdiste. 4,4′-metyleenidianiliinia käytetään muun muassa valmistettaessa väriaineita ja hartseja.


title: 4,4′-metyleenidianiliini

text: 4,4′-metyleenidianiliinia valmistetaan teollisesti aniliinin ja formaldehydin kondensaatioreaktiolla. Reaktiossa käytetään katalyyttinä happoa, esimerkiksi suolahappoa. 4,4′-metyleenidianiliinin lisäksi reaktiossa muodostuu tuotteina sen isomeerejä. Tuoteseoksen koostumus vaihtelee katalyytin pitoisuuden, lähtöaineiden määrien suhteen ja prosessilämpötilan perusteella.


title: 4,4′-metyleenidianiliini

text: Aineen vuosittainen tuotanto Yhdysvalloissa on yli 90 000 tonnia.


title: 4,4′-metyleenidianiliini

text: 4,4′-metyleenidianiliinia käytetään valmistettaessa väriaineita, isosyanaatteja ja polysyanaatteja, joita käytetään polyuretaanin valmistuksessa, ja polyimidihartseja. Lisäksi yhdistettä käytetään korroosionestoaineena ja epoksihartsien kovettajana.


title: 4,4′-metyleenidianiliini

text: 4,4′-metyleenidianiliini on myrkyllistä hengitettynä, nieltynä tai ihon läpi imeytyneenä. Myrkyrysoireita ovat huonovointisuus, johon liittyy oksentamista ja kuumetta. Lisäksi yhdiste voi aiheuttaa keltatautia. Yhdiste haittaa veren hapenkuljetuskykyä nostamalla karboksihemoglobiinin pitoisuutta verisuonistossa. Aine luokitellaan karsinogeeniseksi eli syöpää aiheuttavaksi.


title: Taneli Tiilikainen

text: Taneli Tiilikainen (s. 3. helmikuuta 1978) on entinen suomalainen salibandyn pelaaja. Kaudella 2009–2010 hän edusti Seinäjoen Peliveljiä. Tiilikainen edusti pääsarjaurallaan myös Nurmon Jymyä ja Gunnersia. Tiilikainen pelasi pääsarjaurallaan 273 runkosarjaottelussa tehden niissä 30 maalia ja 99 syöttöä. Jäähyminuutteja kertyi 78. Pudotuspeleissä Tiilikainen pelasi 43 ottelua tehoin 6+12.


title: Taneli Tiilikainen

text: Tiilikainen lopetti pääsarjauransa kauden 2009–2010 päättäen sen samalla mitalijuhliin, kun SPV voitti pronssia.


title: Janne Hulmi

text: Janne Hulmi (s. 14. heinäkuuta 1983) on suomalainen salibandyn pelaaja. Hän on voittanut Suomen-mestaruuden Seinäjoen Peliveljien joukkueessa kaudella 2011–2012 ja kaudella 2012–2013. Hulmi on edustanut pääsarjaurallaan myös Happeeta.


title: Janne Hulmi

text: Kasvattajaseura on säkyläläinen Karhukopla, jossa mies pelasi juniorivuotensa.


title: Tuukka Kiviranta

text: Tuukka Kiviranta (s. 31. lokakuuta 1984) on suomalainen salibandyn pelaaja. Hän on edustanut koko pääsarjauransa ajan Seinäjoen Peliveljiä. Kaudella 2011–2012 hän voitti Suomen-mestaruuden ja oli pudotuspelien pistepörssin ykkönen.


title: Tuukka Kiviranta

text: Kiviranta aloitti pääsarjauransa 2004 SPV:ssä. Hän on pelannut 370 Salibandyliigan ottelua tehden niissä 190+123=313 tehopistettä (31.12.2018 mennessä). Kiviranta on voittanut liigassa kultaa (2012), (2013), (2015) ja hopeaa (2011) ja kahdesti pronssia (2009 ja 2010). Kiviranta tunnetaan vahvana pudotuspelipelaajana, koska hänellä on ollut tapana äityä hurjaan vireeseen keväisin pudotuspeleissä. Kiviranta on tehnyt 101 pelaamassaan play off -ottelussa 67+38=105 tehopistettä (31.12.2018 mennessä). Keväällä 2012 hän johti SPV:n mestaruuteen ja voitti pudotuspelien pistepörssin iskemällä 11 ottelussa tehot 17+8=25.


title: Tuukka Kiviranta

text: Kiviranta on pelannut 14 maaottelua teholukemin 3+2=5.


title: Erik Härkönen

text: Erik Härkönen (s. 28. marraskuuta 1987) on suomalainen salibandyn pelaaja. Hän on edustanut koko pääsarjauransa ajan Seinäjoen Peliveljiä. Kaudella 2011–2012 hän voitti Suomen-mestaruuden. Härkönen on pelannut salibandyliigassa 140 runkosarjan ottelua tehden niissä 78+36=114 tehopistettä. Pienikokoisen Härkösen vahvuuksia ovat erinomainen laukaus ja pallonkäsittelytaidot.


title: Sami Koski

text: Sami Koski (s. 21. lokakuuta 1985) on suomalainen salibandyn pelaaja. Hän edustaa salibandyliigassa pelaavaa Seinäjoen Peliveljiä. Kaudella 2011–2012 hän voitti Suomen-mestaruuden. Kosken pelipaikka on laitahyökkääjä. Hänen vahvuuksiaan ovat pelisilmä ja pallollinen peli.


title: Sami Koski

text: Koski on kotoisin Ilmajoelta. Hän on pelannut salibandya vuodesta 2000 lähtien, jolloin hän oli mukana perustamassa ilmajokelaista salibandyseuraa ISB:tä.


title: Sami Koski

text: Koski on edustanut koko pääsarjauransa, kaudesta 2005–2006 lähtien, Seinäjoen Peliveljiä. Kauden 2012–2013 jälkeen Kosken tehot salibandyliigan 188 runkosarjan ottelussa ovat 210+187=397. Koski on voittanut liigassa kultaa, hopeaa ja kahdesti pronssia.


title: Sami Koski

text: Kaudella 2011–2012 Koski voitti Suomen-mestaruuden SPV:n joukkueessa. Ratkaisevassa viidennessä loppuottelussa, jonka SPV voitti maalein 4-2, Koski teki yhden maalin ja sai kolme syöttöpistettä.


title: Sami Koski

text: Koski on edustanut Suomen A-maajoukkuetta. Hän on pelannut yhteensä 17 maaottelua tehoin 12+5=17.


title: Sami Koski

text: Koski valittiin edustamaan Suomea vuoden 2012 MM-kisoihin. Suomi voitti turnauksessa hopeaa. Suomen ja Kanadan välisessä alkulohkon päätösottelussa Koski iski teholukemat 6+3, joka on hänen henkilökohtainen piste-ennätyksensä maajoukkueessa. Kuusi maalia sivusi myös Suomen maajoukkueen yhden ottelun maaliennätystä.


title: Sami Koski

text: Henkilökohtaiset:


title: Miika Malkamäki

text: Miika Malkamäki (s. 6. syyskuuta 1985) on suomalainen salibandyn pelaaja. Kaudella 2011–2012 hän voitti Suomen-mestaruuden Seinäjoen Peliveljien joukkueessa.


title: Messukaupunkien cup

text: Messukaupunkien cup eli Messucup () oli vuosina 1955–1971 Euroopassa pelattu jalkapallon seurajoukkuekilpailu, nykyisen Eurooppa-liigan edeltäjä.


title: Messukaupunkien cup

text: Kilpailun perustivat sveitsiläinen Ernst Thommen, italialainen Ottorino Barassi ja englantilainen Stanley Rous 18. huhtikuuta 1955, kaksi viikkoa Euroopan cupin perustamisen jälkeen.


title: Messukaupunkien cup

text: Euroopan cupista poiketen Messukaupunkien cupiin ei alun perin osallistuttu kansallisen sarjan menestyksen perusteella, vaan kilpailu oli nimensä mukaisesti voimakkaasti sidoksissa kansainvälisten messujen yhteyteen. Ensimmäiseen cupiin osallistui joukkueita Barcelonasta, Baselista, Birminghamista, Frankfurtista, Kööpenhaminasta, Lausannesta, Leipzigista, Lontoosta, Milanosta ja Zagrebista. Monissa tapauksissa kaupungit, joissa oli useita seurajoukkueita, kilpailivat yhdistyneellä kaupunkijoukkueella. 1960-luvun puolivälin tietämillä kilpailun luonne muuttui, kun siihen ottivat yleisimmin osaa kansallisissa sarjoissa toiselle sijalle sijoittuneet seurajoukkueet, mutta sääntö, jonka mukaan kustakin kaupungista saa osallistua vain yksi seura, säilyi. Kilpailun menestyneimmät joukkueet tulivat Espanjasta ja Englannista.


title: Messukaupunkien cup

text: Kilpailu siirtyi Euroopan jalkapalloliiton UEFAn alaisuuteen vuonna 1971, ja sen nimeksi muutettiin UEFA-cup (nykyinen Eurooppa-liiga). UEFA ei sisällytä Messukaupunkien cupin otteluita ja mestaruuksia virallisiin seuratilastoihinsa.


title: Azizulhasni Awang

text: Mohd Azizulhasni Awang (s. 5. tammikuuta 1988 Kuala Dungun) on malesialainen ratapyöräilijä. Hän saavutti olympiapronssia keirinissä 2016. Hän osallistui myös Pekingin olympialaisiin 2008 ja oli maansa lipunkantaja kisojen avajaisissa. Hän voitti keirinin maailmanmestaruuden 2017. Lisäksi hän on voittanut kaksi MM-hopeamitalia, sprintissä vuonna 2009 ja keirinissä vuonna 2010. MM-pronssia hän saavutti keirinissä 2015 ja 2016. Awang on myös voittanut Aasian-mestaruuden eräajossa 2008, 2009, 2014 ja 2017, keirinissä 2008 ja 2015 sekä joukkuesprintissä 2009. Hän voitti keirinin myös Aasian kisoissa 2010. Kansainyhteisön kisoissa hän on saavuttanut pronssia joukkuesprintistä Delhistä 2010 ja keirinistä Glasgow'sta 2014.


title: Matti Taurama

text: Matti Taurama (s. 23. huhtikuuta 1986) on suomalainen salibandyn pelaaja. Kaudella 2011–2012 hän voitti Suomen-mestaruuden Seinäjoen Peliveljien joukkueessa. Taurama on edustanut pääsarjaurallaan myös NST:tä.


title: Paunikot

text: Paunikot ("Crassula") on monimuotoinen mehikasvisuku maksaruohokasvien heimossa ja myös heimon tyyppisuku. Paunikkojen suvun muita suomenkielisiä nimiä ovat "paksulehdet" ja "krassulat". Sukuun kuuluu lukuisia huonekasvina viljeltyjä lajeja. Vesipaunikko kasvaa luonnonkasvina Pohjoismaissa ja Suomessa.


title: Lötschbergin pohjatunneli

text: Lötschbergin pohjatunneli () on 34,6 km pitkä rautatietunneli Sveitsissä välillä Frutigen-Raron, reitillä Bern-Visp. Tunneli otettiin käyttöön 16.6.2007. Tunneli on eteläpäästä kaksiaukkoinen ja -raiteinen, mutta pääosin yksiraiteinen. Suunnittelussa ja rakennustöissä on otettu huomioon rautatien laajentaminen myöhemmin koko matkaltaan kaksiaukkoiseksi ja -raiteiseksi.


title: Lötschbergin pohjatunneli

text: Tunnelin omistaa rautatieyhtiö BLS Netz AG. Tunnelin rakentamiskustannukset olivat 4,3 miljardia CHF.


title: Lötschbergin pohjatunneli

text: Pohjatunneli on tehty erityisesti nopean (maks. 250 km/h) matkustajaliikenteen käyttöön välille Basel–Bern–Visp-Brig–Milano. Uusi rautatieyhteys lyhensi matka-aikaa pohjoisesta Valais'n kantoniin yli tunnilla. Tunneli korvaa osittain vanhan Lötschbergin tunnelin (Goppenstein-Kandersteg), joka edelleen on hitaamman tavara- ja paikallisliikenteen käytössä.


title: Lötschbergin pohjatunneli

text: Tunneli BLS:n kotisivulla


title: Mohd Rizal Tisin

text: Mohd Rizal Tisin (s. 20. kesäkuuta 1984 Klang, Selangor, Malesia) on malesialainen ratapyöräilijä.


title: Mohd Rizal Tisin

text: Tisin sai Pruszkówin MM-kilpailuissa 2009 pronssia kilometrin aika-ajossa. Hän hävisi kilpailun voittaneelle Stefan Nimkelle lähes sekunnin, mutta hopeamitalisti Taylor Phinneylle vain muutaman sadasosasekunnin. Samana vuonna Tisin voitti kilometrin aika-ajon Pekingin maailmancup-kilpailussa. Delhin Kansainyhteisön kisoissa 2010 hän sai hopeaa kilometrin aika-ajossa ja pronssia joukkuesprintissä.


title: Oskari Söderholm

text: Oskari (Oskar Selim) Söderholm (vuodesta 1905 Vettenranta, 20. joulukuuta 1854, Uusikirkko Tl − 26. huhtikuuta 1915, Tampere) oli suomalainen lehtimies, koulutukseltaan kansakoulunopettaja.


title: Oskari Söderholm

text: Oskari Söderholm syntyi Uusikirkko Tl:ssä nimismiehen poikana. Hän kävi Turun yläalkeiskoulua vuosina 1866−1870. Tämän jälkeen hän aloitti opinnot Jyväskylän seminaarissa ja valmistui kansakoulunopettajaksi vuonna 1877. Hän toimi opettajana Isonkyrön kirkonkylän kansakoulussa vuosina 1877−1884 ja Tyrvään kirkonkylän kansakoulussa vuosina 1884−1911. Hän oli vuosina 1883−1884 opiskellut myös englannin kieltä Philadelphiassa Yhdysvalloissa ja opetti englantia Tyrvään yhteiskoulussa vuosina 1910−1913.


title: Oskari Söderholm

text: Oskari Vettenrannan pysyvin ansio oli Suomen vanhimman paikallislehden, Tyrvään Sanomien perustaminen vuonna 1894 ja hän toimi lehden päätoimittajana kuolemaansa saakka. Opettaja- ja lehtimiesuransa ohella Vettenranta toimi myös Tyrvään Säästöpankin kamreerina.


Maastojuoksun maailmanmestaruuskilpailut 2010 järjestettiin 28. maaliskuuta Bydgoszczissa, Puolassa.


title: Saludo

text: Saludo on Meiran kahvimerkki. Saludo-kahvin pavut kasvatetaan Keski- ja Etelä-Amerikassa. Saludon paahtoaste on vaalea ja sitä myydään sekä pannu- että suodatinjauhatuksilla. Kahvi on pakattu 450 gramman pakkaukseen.